## Uredba o unutarnjem ustrojstvu Ministarstva financija

### NN 65/2000 (7.7.2000.), Uredba o unutarnjem ustrojstvu Ministarstva financija

# VLADA REPUBLIKE HRVATSKE

1435

Na temelju članka 60. stavaka 1. i 2. Zakona o sustavu državne uprave
(»Narodne novine«, br. 75/93, 48/99 i 15/2000), Vlada Republike Hrvatske je na
sjednici održanoj 4. srpnja 2000. godine donijela

## UREDBU

### O UNUTARNJEM USTROJSTVU MINISTARSTVA FINANCIJA

I. OPĆE ODREDBE

Članak 1.

Ovom se Uredbom određuje unutarnje ustrojstvo Ministarstva financija (u
daljnjem tekstu: Ministarstvo), nazivi upravnih organizacija u sastavu
Ministarstva financija i drugih unutarnjih ustrojstvenih jedinica, njihov
djelokrug i način upravljanja, te okvirni broj državnih službenika i
namještenika potrebnih za obavljanje poslova iz djelokruga Ministarstva.

II. UNUTARNJE USTROJSTVO I DJELOKRUG

Članak 2.

Za obavljanje poslova iz djelokruga Ministarstva ustrojavaju se sljedeće
upravne organizacije i druge unutarnje ustrojstvene jedinice:

1. Zavod za makroekonomske
analize i planiranje

2. Uprava za pripremu i
konsolidaciju proračuna

3. Državna riznica

4. Uprava za izvršavanje
državnog proračuna

5. Uprava za državno
računovodstvo

6. Uprava za upravljanje
gotovinom i javnim dugom

7. Uprava za međunarodne
financijske institucije i europske integracije

8. Uprava za gospodarstvo

9. Uprava za financijski
sustav i tržište kapitala

10. Uprava za
nabavu

11. Kabinet ministra

12. Tajništvo
Ministarstva.

Članak 3.

Upravne organizacije u
sastavu Ministarstva, osnovane posebnim zakonima, jesu:

1. Porezna uprava

2. Carinska uprava

3. Financijska policija

4. Devizni inspektorat.

ZAVOD ZA MAKROEKONOMSKE ANALIZE I PLANIRANJE

Članak 4.

Zavod za makroekonomske analize i planiranje je upravna organizacija u
sastavu Ministarstva koja izrađuje godišnje i trogodišnje prognoze i projekcije
proračunskih agregata, prati i analizira makroekonomska kretanja u Republici
Hrvatskoj, a posebice učinke sveukupne fiskalne politike - na razini državnog
proračuna, izvanproračunskih fondova, te lokalne uprave i samouprave, analizira
monetarnu politiku, politiku tečaja i kretanja u najvažnijim područjima
gospodarstva, sudjeluje u poslovima u svezi s nastupom Republike Hrvatske na
međunarodnom financijskom tržištu, odnosima s agencijama za ocjenu kreditne
sposobnosti Republike Hrvatske, izdavanjem državnih obveznica i drugih oblika
zaduženja, surađuje s domaćim i inozemnim ekonomskim fakultetima i institutima,
kao i sa srodnim organizacijskim dijelovima Hrvatske narodne banke, te obavlja
i druge poslove koje mu odredi ministar.

Članak 5.

U Zavodu za makroekonomske analize i planiranje ustrojavaju se:

1. Odjel za makroekonomske analize

2. Odjel za planiranje.

Odjel za makroekonomske analize vrši analizu i praćenje prihoda i
izdataka Državnog proračuna, prihoda i izdataka lokalnih proračuna, fondova i
javnih poduzeća, poreskih baza i sezonskih utjecaja, monetarne politike i
tečaja te makroekonomskih pokazatelja Republike Hrvatske. Također, Odjel
izrađuje tro­godišnje i godišnje prognoze i projekcije proračunskih agregata,
makroekonomske projekcije, te izgrađuje i održava baze podataka potrebne za
obavljanje analitičkih poslova.

Odjel za planiranje izrađuje metodološku osnovu za izradu
makroekonomskih projekcija, kratkoročne i srednjoročne prognoze makroekonomskih
pokazatelja, makroekonomske prognoze učinaka fiskalne politike na ostale
dijelove gospodarskog sustava. Odjel također izgrađuje i održava baze podataka
potrebne za obavljanje analitičkih i prognostičkih poslova.

UPRAVA ZA PRIPREMU I KONSOLIDACIJU PRORAČUNA

Članak 6.

Uprava za pripremu i konsolidaciju proračuna je upravna organizacija u
sastavu Ministarstva koja izrađuje osnove za financiranje javnih potreba i
nacrt proračuna i izvanproračunskih fondova i lokalnih proračuna, obavlja
računske i administrativne poslove, te vodi dokumentaciju o donošenju
proračuna, surađuje s ministarstvima i drugim državnim tijelima na izradi
proračuna, izrađuje konsolidaciju proračuna, daje mišljenja na nacrte prijed­loga
zakona i drugih propisa koji imaju utjecaja na proračun, obav­lja konsolidaciju
javne potrošnje, izrađuje mjesečna, tro­mjesečna i godišnja izvješća javne
potrošnje, predlaže nacrte prijed­loga zakona u oblasti financiranja lokalne
samouprave. Prati, proučava i izrađuje prijedlog sustava financiranja javnih
potreba i jedinica lokalne uprave i samouprave, predlaže i obračunava dopunska
sredstva jedinicama lokalne uprave i samouprave, te obavlja i druge poslove
koje joj odredi ministar.

Članak 7.

U Upravi za pripremu i konsolidaciju proračuna ustrojavaju se:

1. Odjel za pripremu proračuna

2. Odjel za konsolidaciju proračuna

3. Odjel za izvanproračunske
fondove i lokalne proračune

4. Odjel za ocjenu kapitalnih
projekata.

Odjel za pripremu proračuna
izrađuje prijedlog državnog proračuna, okružnice državnog proračuna, te
projekcije fiskalne politike. Temeljni zadatak sastoji se u koordiniranju
aktivnosti na izradi proračuna svih korisnika i definiranju pojedinih funkcija,
njihovog objedinjavanja i predlaganja Vladi Republike Hrvatske i Hrvatskom
državnom saboru u obliku konačnog prijedloga državnog proračuna. Odjel priprema
i utvrđuje dinamiku proračuna po kvartalima i mjesecima, uspoređuje
dinamizirani proračun s izvr­še­­njem, priprema analize pojedinih funkcija
javne potrošnje, te o tome izvještava ministra. Priprema proračuna obuhvaća
planiranje tekućeg i kapitalnog dijela proračuna na trogodišnjoj razini.
Planiranje kapitalnih investicija temelji se na utvrđivanju ekonomske i
financijske stope rentabilnosti projekta kao i utjecaju projekta na zaštitu
okoliša. Odjel je zadužen za održavanje registra planiranih i odobrenih
investicija, te od Hrvatskog državnoga sabora odobrene investicije u proračunu
ulaze u registar investicija za izvršenje. Analizira javnu potrošnju i njen
utjecaj na ekonomski rast te koordinira aktivnosti na izradi pojedinačnih
proračuna proračunskih korisnika i pomaže u organiziranju plansko-proračunske
jedinice koja će biti odgovorna za planiranje i politiku javnih rashoda unutar
Ministarstva/agencija. Priprema pravne propise iz djelokruga Odjela te
donošenje odluka koje su izravno vezane za planiranje i pripremu proračuna,
dostavlja upu­t­stva korisnicima, izdaje odobrenja i suglasnosti te donosi
rješe­nja glede pripreme i izrade proračuna.

Odjel za konsolidaciju proračuna izrađuje konsolidirani dr­ža­v­­ni
proračun koji obuhvaća državni proračun, proračun izvan­pro­r­a­čunskih fondova
i proračune nižih razina lokalne vlasti. Izrađuje mjesečne statističke
izvještaje konsolidiranog državnog proračuna u skladu s međunarodnim
standardima, prezentira ih Među­na­rodnom monetarnom fondu. Sadržaj izvještaja
konsolidiranog držav­nog proračuna mora ispunjavati uvjete međunarodnih stan­dar­da
za ovu kategoriju izvještaja, uključujući i njegovu us­po­redbu s planiranim
veličinama. Sastavlja statističke izvještaje fis­kalnog sektora (konsolidirani
državni proračun), komunicira s me­đunarodnim financijskim institucijama glede
dostave stati­stičkih izvještaja te izrade posebnih izvještaja koji su izravno
vezani za financijske odnose s inozemstvom kao i proces pregovaranja s
međunarodnim financijskim institucijama. Izrađuje i priprema nacrte prijedloga
zakona koji uređuju sustav javne potrošnje središnje vlasti, priprema odluke
koje uređuju sustav upravljanja javnom potrošnjom, dostavlja uputstva, izrađuje
potrebita objaš­njenja koja uređuju sustav statističkog izvještavanja u skladu
sa standardima Međunarodnog monetarnog fonda.

Odjel za izvanproračunske fondove i lokalne proračune priprema izradu
pravnih propisa kojima se uređuje sustav financiranja, planiranja i
izvješćivanja izvanproračunskih fondova i nižih razina lokalne vlasti. Priprema
i izrađuje mjesečna, kvartalna, polugodišnja i godišnja statistička izvješća
izvanproračunskih fondova i nižih razina lokalne vlasti u skladu sa standardima
Međunarodnoga monetarnog fonda.

Odjel za ocjenu kapitalnih projekata obavlja poslove što se odnose na
postupak pripreme i registriranja kapitalnih projekata po resornim ministarstvima
i njihovo objedinjavanje na razini Ministarstva. Ocjenjuje i analizira buduće
koristi nastale proved­bom projekata, kao i njihove troškove, radi izrade
prioriteta za utvrđivanje razine proračunskog ograničenja kapitalnog dijela
proračuna.

DRŽAVNA RIZNICA

Članak 8.

Državna riznica je upravna organizacija u sastavu Ministarstva koja ima
nadležnosti u obavljanju poslova što se odnose na izvršavanje državnog
proračuna, državno računovodstvo i upravljanje gotovinom i javnim dugom, te
surađuje s Upravom za izvršavanje državnog proračuna, Upravom za državno raču­no­vodstvo
i Upravom za upravljanje gotovinom i javnim dugom.

UPRAVA ZA IZVRŠAVANJE DRŽAVNOG PRORAČUNA

Članak 9.

Uprava za izvršavanje državnog proračuna je upravna organizacija u
sastavu Ministarstva koja izrađuje nacrt završnog računa državnog proračuna,
nacrt završnog računa proračunske re­zerve i dinamički plan izvršavanja
državnog proračuna, izvr­šava državni proračun, te obavlja administrativne
poslove u svezi izvršavanja državnog proračuna, obavlja poslove proračunskog
nadzora radi osiguranja zakonitog i svrhovitog korištenja prora­čunskih
sredstava, prati i daje mišljenja na nacrte prijedloga zakona i drugih propisa
koji imaju utjecaj na izvršavanje državnog pro­računa te obavlja i druge
poslove koje joj odredi ministar.

Članak 10.

U Upravi za izvršavanje državnog proračuna ustrojavaju se:

1. Odjel za izvršavanje državnog proračuna

2. Odjel proračunskog
nadzora.

Odjel za izvršavanje državnog
proračuna izrađuje nacrt završnog računa državnog proračuna i proračunske
pričuve, izrađuje dinamički plan izvršavanja državnog proračuna, izvršava
državni proračun i obavlja administrativne poslove u svezi s izvršavanjem
državnog proračuna.

Odjel proračunskog nadzora
obavlja poslove proračunskog nadzora radi osiguranja zakonitog i svrhovitog
korištenja prora­čunskih sredstava, prati i daje mišljenja na nacrte prijedloga
zakona i drugih propisa koji imaju utjecaj na izvršavanje državnog pro­računa.

UPRAVA ZA DRŽAVNO RAČUNOVODSTVO

Članak 11.

Uprava za državno računovodstvo je upravna organizacija u sastavu
Ministarstva koja metodološki i normativno uređuje sustav proračunskog
računovodstva, sastavlja računski plan, vodi Glavnu knjigu Državne riznice,
priprema nacrte prijedloga zakona i drugih propisa iz područja financija i
računovodstva, sastavlja, prikuplja, analizira i podnosi financijske izvještaje
i godišnji obračun državnog proračuna i predlaže izvještajnu periodiku, provodi
istraživanja i analize proračunskog sustava, prikuplja, evidentira, obrađuje i
pohranjuje odgovarajuću računovodstvenu dokumentaciju, usklađuje i koordinira
operativno računovodstvo, priprema i vodi statistička istraživanja i prikuplja
statističke podatke, propisuje standarde proračunskog računovodstva, usklađuje
sustav s međunarodnim normama, oblikuje i razvija sustav za upravljanje
financijskim informacijama, pruža podršku, savjetuje i educira korisnike
sustava Državne riznice te obavlja i druge poslove koje joj odredi ministar
financija.

Članak 12.

U Upravi za državno računovodstvo ustorojavaju se:

1. Odjel za računovodstvenu metodologiju i normativnu djelatnost

2. Odjel za razvoj sustava Državne riznice.

Odjel za računovodstvenu metodologiju i normativnu djelatnost obavlja
poslove što se odnose na sustav proračunskog računovodstva, sastavljanje
računskog plana, vođenje Glavne knjige Državne riznice, usklađuje operativno
računovodstvo, te obavlja i druge poslove iz djelokruga Uprave.

Odjel za razvoj sustava Državne riznice oblikuje i razvija sustav za
upravljanje financijskim informacijama, pruža podršku i savjetuje korisnike
sustava Državne riznice te obavlja i druge poslove iz djelokruga Uprave.

UPRAVA ZA UPRAVLJANJE GOTOVINOM I
JAVNIM DUGOM

Članak 13.

Uprava za upravljanje gotovinom i javnim dugom je upravna organizacija u
sastavu Ministarstva koja upravlja proračunskim ulaganjima, izrađuje izvješća o
kratkoročnim financijskim potrebama, prati bilance prihoda, rashoda i
gotovinskih sredstava, priprema i ažurira prognoze o novčanim tijekovima,
priprema prognoze primitaka na državni račun, programira, prati i analizira
vanjsko i domaće zaduženje, obavlja poslove što se odnose na bilateralnu
financijsku suradnju s inozemnim vladama, financijskim institucijama i
komercijalnim bankama, priprema osnove za vođenje pregovora o zaključivanju i
korištenju inozemnih kredita i financijskih aranžmana, priprema prijedloge
odluka o izdavanju državnih jamstava, nadzire njihovo izdavanje, kao i ostalih
instrumenata osiguranja plaćanja, priprema i vodi evidenciju o emisiji državnih
vrijednosnih papira, određuje granice mogućih plaćanja u skladu s raspoloživim
sredstvima, registrira neposredne i uvjetne obveze države, priprema prognoze o
visini i otplatama domaćih i vanjskih dugova te vodi brigu o njihovim
pravodobnim otplatama, priprema podloge i prati financiranje kapitalnih
infrastrukturnih projekata, evidentira i vodi brigu o zajmovima koje daje
država, vodi registar državne aktive te obavlja druge poslove koje joj odredi
ministar.

Članak 14.

U Upravi za upravljanje
gotovinom i javnim dugom ustrojavaju se:

1. Odjel za upravljanje
gotovinom

2. Odjel za upravljanje
javnim dugom

3.  Odjel za bilateralne financijske odnose, financiranje kapitalnih
infrastrukturnih projekata i državna jamstva.

Odjel za upravljanje gotovinom upravlja proračunskim ulaganjima,
izrađuje izvješća o kratkoročnim financijskim potrebama, prati bilance prihoda,
rashoda i gotovinskih sredstava, priprema i ažurira prognoze o novčanim
tijekovima, te priprema prognoze primitaka na državni račun.

Odjel za upravljanje javnim dugom programira vanjsko i domaće zaduženje,
priprema i vodi evidenciju o emisiji državnih vrijednosnih papira, određuje
granice mogućih plaćanja u skladu s raspoloživim sredstvima, registrira
neposredne i uvjetne obveze države, priprema prognoze o visini i otplatama
domaćih i vanjskih dugova te vodi brigu o njihovim pravodobnim otplatama,
evidentira i vodi brigu o zajmovima koje daje država i vodi registar državne
aktive.

Odjel za bilateralne financijske odnose, financiranje kapitalnih
infrastrukturnih projekata i državna jamstva obavlja stručne poslove koji se
odnose na bilateralnu financijsku suradnju s inozemnim vladama, financijskim
institucijama i komercijalnim ban­kama. Odjel predlaže osnove za vođenje
pregovora o zaklju­čivanju i korištenju inozemnih zajmova i drugih financijskih
aranžmana. Obavlja stručne poslove koji se odnose na utvrđivanje podloga za
pristupanje ugovorima o financiranju kapitalnih infrastrukturnih projekata.
Odjel ocjenjuje ekonomsku opravdanost i stupanj prioriteta pojedinih projekata,
analizira investicijske studije projekata, te utvrđuje raspoloživost
financijskih sredstava nužnih za realizaciju kapitalnih infrastrukturnih
projekata. Provodi bonitetnu analizu tražitelja državnih jamstava, ocjenjuje
financijsku opravdanost investicijskih ulaganja te priprema prijedloge odluka o
izdavanju državnih jamstava uz nadzor nad izdavanjem istih. Odjel izrađuje i
sudjeluje u izradi nacrta prijedloga zakona i drugih propisa koji reguliraju
aktivnosti iz nadležnosti Odjela.

UPRAVA ZA MEĐUNARODNE FINANCIJSKE INSTITUCIJE I EUROPSKE INTEGRACIJE

Članak 15.

Uprava za međunarodne financijske institucije i europske integracije je
upravna organizacija u sastavu Ministarstva koja priprema nacrte prijedloga
zakonskih i drugih propisa koji se odnose na financijske odnose s inozemstvom,
obavlja poslove koji proizlaze iz multilateralne financijske suradnje s među­narodnim
i regionalnim financijskim institucijama, obavlja operativne poslove u svezi sa
članstvom Republike Hrvatske u među­narodnim financijskim institucijama, prati
provedbu proje­kata međunarodne tehničke pomoći, obavlja poslove iz djelokruga
Ministarstva, koji se odnose na približavanje Republike Hrvatske europskim
integracijama, daje mišljenja na nacrte prijedloga zakona i drugih propisa, te
međunarodne ugovore koji imaju utje­caj na financijske odnose s inozemstvom te
obavlja i druge poslove koje joj odredi ministar.

Članak 16.

U Upravi za međunarodne
financijske institucije i europske integracije ustrojavaju se:

1. Odjel za odnose s međunarodnim financijskim institucijama

2. Odjel za europske integracije.

Odjel za odnose s međunarodnim financijskim institucijama kao osnovnu
zadaću ima razvijanje odnosa Republike Hrvatske s vodećim međunarodnim
financijskim institucijama i bankama i njihovim tijelima i organizacijama.
Odjel također prati i održava od­nose s regionalnim međunarodnim financijskim
institucijama. Odjel prati opće programe i politike, odluke, uvjete, standarde,
postupke i procedure rada ovih institucija, posebno one koje su od interesa za
Republiku Hrvatsku. Priprema pregovore i obavlja poslove u svezi ugovaranja,
korištenja i otplata kredita, financijske podrške i pomoći što ih te
institucije odobravaju Republici Hrvatskoj i njezinim subjektima. Odjel daje
mišljenja i obavlja poslove koordinacije u izvršavanju programa suradnje s ovim
institucijama unutar Republike Hrvatske. Odjel priprema izvješća, analize i
prijedloge odluka i propisa iz članstva u međunarodnim fina­n­cij­skim
institucijama i nacrte prijedloga zakona o potvr­đi­vanju ugovora o zajmovima.

Za obavljanje poslova u ovom Odjelu ustrojava se:

Odsjek za praćenje provedbe projekata međunarodne tehnič­ke pomoći

Odsjek za praćenje provedbe projekata međunarodne tehnič­ke pomoći
surađuje i pruža stručnu potporu u svezi tijeka financijskih sredstava za
projekte tehničke pomoći, sudjeluje u pripremi planova korištenja zajmova ili
darovnica kojima se financiraju programi i projekti tehničke pomoći Svjetske
banke, Europske unije i drugih međunarodnih institucija, prati pripremu ugovora
i koordinira povlačenje sredstava iz vanjskih izvora i plaćanja iz državnog
proračuna, ustrojava praćenje i putem programskog sustava, vodi ukupan tijek
financijskih sredstava, vodi razne financijske evidencije i priprema tekuća i
konačna financijska izvješća za pojedine davatelje zajmova ili darovnica,
domaće korisnike i Ministarstvo financija, te organizira financijsku reviziju
koriš­tenja sredstava.

Odjel za europske integracije
sudjeluje u pripremi i provedbi aktivnosti vezanih za uspostavljanje ukupnih
odnosa i naročito razvijanje financijsko-gospodarske suradnje s institucijama i
tije­li­ma Europske unije. Prati politike, programe, uvjete, postupke i
procedure financiranja iz izvora Europske unije. Priprema nacrte prijedloga
zakona i drugih propisa koji se odnose na ugovorno uređivanje odnosa, analizira
financijske mogućnosti, načine i uvjete te predlaže aktivnosti za provedbu
općih i posebnih oblika financijske suradnje od interesa za integriranje
Republike Hrvat­ske u europsko i svjetsko gospodarstvo posebice glede sklapanja
i korištenja povoljnih financijskih aranžmana iz raznih izvora Europ­ske unije
kao i u svezi s programima u okviru Pakta o stabilnosti i suradnji te Europske
investicijske banke za potrebe realizacije programa razvitka, restrukturiranja
i obnove raznih pod­ručja i djelatnosti Republike Hrvatske.

UPRAVA ZA GOSPODARSTVO

Članak 17.

Uprava za gospodarstvo je upravna organizacija u sastavu Ministarstva
koja planira i prati naplatu neporeznih i kapitalnih prihoda, analizira i
unapređuje njihov sustav, a posebno: prihode od dobiti po posebnim propisima
društava od interesa za državu, prihode od dividendi društava u državnom ili
pretežito državnom vlasništvu, upravne pristojbe, naknade za ceste, prihode od
prodaje zemljišta i građevinskih objekata u državnom vlasništvu, prihode od
privatizacije/prodaje udjela u poduzeću i dr., prati donošenje te po potrebi
sudjeluje u izradi programa izgradnje i obnove gospodarskih objekata, prati
realizaciju gospodarskih programa, prikuplja podatke, prati i analizira
poslovna stanja odre­đenih trgovačkih društava i javnih poduzeća od državnog
interesa, te velike gospodarske infrastrukture i njihove razvojne programe,
koji imaju utjecaj na ukupna gospodarska kretanja i izvore proračunskih
prihoda, te predlaže odnosno sudjeluje u predlaganju mjera za njihovo uspješno
poslovanje, sustavno prati po­slje­dice elementarnih nepogoda i ratnih
razaranja, vodi registar koncesija i prati stanje u svezi s koncesijama,
analizira i predlaže unapređenje i regulaciju javnih usluga, posebno u procesu
restrukturiranja, prati i daje mišljenja na nacrte prijedloga zakona i drugih
propisa koji imaju utjecaj na gospodarstvo ili obveze iz državnog proračuna te
obavlja i druge poslove koje joj odredi ministar.

Članak 18.

U Upravi za gospodarstvo ustrojavaju se:

1. Odjel za neporezne i kapitalne prihode i ocjenu stanja društava od
državnog interesa

2. Odjel za elementarne nepogode i ratne štete

3. Odjel za praćenje koncesija, razvojnih poticaja i restrukturiranja
gospodarstva.

Odjel za neporezne i kapitalne prihode i ocjenu stanja druš­tava od
državnog interesa planira, prati, analizira, izvješćuje i unap­ređuje sustav
neporeznih i kapitalnih prihoda, a posebno: prihode od dobiti po posebnim
propisima društva od interesa za državu, prihode od dividendi društava u
državnom ili pretežito državnom vlasništvu, upravne pristojbe, naknade za
ceste, prihode od prodaje zemljišta i građevinskih objekata u državnom
vlasništvu, prihode od privatizacije, prodaje udjela u poduzećima i drugo.
Odjel prati i analizira poslovna stanja određenih trgo­va­čkih društava, javnih
poduzeća od državnog interesa, velike gospodarske infrastrukture posebno
njihove razvojne programe, koji imaju utjecaja na ukupna gospodarska kretanja i
izvore pro­računskih prihoda. Analizira i daje prijedloge za unapređenje i re­gulaciju
javnih usluga, posebno u procesu njenog restrukturiranja.

 Odjel surađuje s drugim ministarstvima, društvima i upravama, a
naročito u pripremi i analizi izvršenja državnog proračuna. Predlaže nacrte
prijedloga zakona i drugih propisa i njihove izmjene i dopune. Obavlja i druge
poslove Uprave i Ministarstva po nalogu pomoćnika ministra i/ili ministra.

Za obavljanje poslova ovog
Odjela ustrojavaju se:

1. Odsjek za neporezne i
kapitalne prihode

2. Odsjek za analizu stanja
društava od državnog interesa.

Odsjek za neporezne i
kapitalne prihode analizira, planira i izvješćuje o neporeznim i kapitalnim
prihodima proračuna u okviru grupa prihoda: dobiti, naknada i prihoda od
imovine. Odsjek ustrojava dokumentaciju vezanu za rad Uprave. Organizira
prijepis i vodi urudžbiranje predmeta i dokumentacije.

Odsjek za analizu stanja
društava od državnog interesa prati, analizira poslovna stanja, programe i
planove određenih društava, javnih poduzeća velike gospodarske infrastrukture.
Izrađuje iz­vješ­ća i informacije. Izrađuje globalne prikaze o stanju sektora
jav­nih usluga, posebno njegove regulacije i restrukturiranja. Su­rađuje s
ministarstvima i drugim institucijama vezanim za gospodarsku problematiku.
Ustrojava i vodi dokumentaciju vezano uz svoje zadatke i djelovanje.

Odjel za elementarne nepogode
i ratne štete prati, analizira, informira, izrađuje izvješća o nestanku imovine
pravnih i fizičkih osoba, kao i države, vezanih za elementarne nepogode i
katastrofe, te izrađuje završne analize i informacije vezane za ratne štete,
temeljem zakona i odluka Vlade Republike Hrvatske i Hrvatskog državnog Sabora.
Odjel koordinira aktivnosti po prijavama, uvidu u dokumentaciju i izvješćima o
proglašenju izvanrednih stanja i posljedica elementarnih nepogoda. Uvid se vrši
i na terenu. U Odjelu se ustrojava dokumentacija o elementarnim nepogodama i
svodna dokumentacija o ratnim štetama Republike Hrvatske, te izrada analiza i
informacija vezanih za dokaze i prezentaciju tih šteta. Prati elemente
regionalnog razvitka. Odjel prati tijekove obnove s financijskog stajališta, te
izvršava i druge poslove Uprave i Ministarstva.

Odjel za praćenje koncesija, razvojnih poticaja i restrukturiranje
gospodarstva predlaže elemente sustava koncesija, analizira njihove efekte,
posebno naknade za koncesije kao fiskalni prihod, predlaže promjene u politici
naknada, izrađuje svodnu dokumentaciju o koncesijama, prikuplja ugovore o
koncesijama, te izra­đuje i unapređuje registar koncesija. Odjel prati i
predlaže ostvarivanje i unapređenje raznih oblika poticaja u gospodarstvu
(subvencije, ekološki porezi, poticaji i sl.). Analizira neke efekte
financijske politike lokalne uprave i samouprave na području koncesija, te
naknada, poticaja i subvencija. Obavlja i druge poslove Uprave i Ministarstva.

UPRAVA ZA FINANCIJSKI SUSTAV I TRŽIŠTE KAPITALA

Članak 19.

Uprava za financijski sustav i tržište kapitala je upravna organizacija
u sastavu Ministarstva koja izrađuje odnosno sudjeluje u izradi nacrta
prijedloga zakona i provedbenih propisa iz područja bankarskog i deviznog
sustava, sustava osiguranja i platnog prometa, analizira i predlaže mjere za
poboljšanje tih sustava, donosi rješenja te izdaje odobrenja i suglasnosti za
obavljanje pojedinih poslova iz djelokruga Uprave, a obavlja i druge poslove
koje joj odredi ministar.

Članak 20.

U Upravi za financijski sustav i tržište kapitala ustrojavaju se:

1. Odjel za sustav banaka

2. Odjel za sustav stambenih štedionica i štedno-kreditnih zadruga

3. Odjel za sustav osiguranja

4. Odjel za devizni sustav

5. Odjel za sustav platnog
prometa.

Odjel za sustav banaka
obavlja stručne i upravne poslove koji se odnose na predlaganje i provedbu
propisa iz područja bankovnog sustava. Odjel izrađuje i sudjeluje u izradi
nacrta prijedloga zakona i provedbenih propisa kojima se uređuju pitanja
bankovnog sustava. Daje mišljenja i tumačenja o utjecaju banaka na područje
tržišta kapitala i po potrebi usklađuje propise iz bankovnog sustava s tekućim
promjenama ukupne zakonske regulative, a radi poboljšanja sustava. Daje
prijedloge za izradu mišljenja na zakone i provedbene propise koji imaju
utjecaja na poslovanje banaka. Analizira i predlaže nadležnim tijelima potrebne
aktivnosti u svezi provedbe mjera sustava. Izrađuje stručna mišljenja vezano uz
primjenu propisa iz bankovnog sustava. Surađuje i usklađuje aktivnosti s
nadležnim tijelima državne uprave, drugim nadležnim tijelima i međunarodnim
financijskim institucijama, te obavlja i druge poslove iz svog djelokruga.

Odjel za sustav stambenih
štedionica i štedno-kreditnih zadruga obavlja stručne i upravne poslove koji se
odnose na predlaganje i provedbu propisa iz područja stambenih štedionica i
štedno-kreditnih zadruga. Odjel izrađuje i sudjeluje u izradi nacrta prijedloga
zakona i provedbenih propisa kojima se uređuju pitanja sustava stambenih
štedionica i štedno-kreditnih zadruga. Odjel daje mišljenja i tumačenja o
utjecaju sustava stambenih štedionica i štedno-kreditnih zadruga na područje
tržišta kapitala i po potrebi usklađuje propise s tekućim promjenama ukupne
zakonske regulative a s ciljem poboljšanja sustava. Daje prijedloge za izradu
mišljenja na zakone i provedbene propise koji imaju utjecaja na poslovanje
stambenih štedionica i štedno-kreditnih zadruga. Analizira i predlaže nadležnim
tijelima potrebne aktivnosti u svezi provedbe mjera sustava stambene štednje i
štedno-kreditnih zadruga. Izrađuje stručna mišljenja i tumačenja vezano uz
primjenu propisa iz sustava stambenih štedionica i štedno-kreditnih zadruga.
Prati i analizira poslovanje stambenih štedionica i štedno-kreditnih zadruga,
izrađuje prijedloge za davanje suglasnosti na osnivanje stambenih štedionica,
prikuplja i obrađuje planove zahtjeva za isplatu državnih poticajnih sredstava
u korist proračuna, priprema naloge za isplatu državnih poticajnih sredstava,
prikuplja i analizira izvješća stambenih štedionica. Obrađuje zahtjeve
štedno-kreditnih zadruga za dobivanje odobrenja za rad i daje prijedloge za
donošenje rješenja o podnesenom zahtjevu i oduzimanju odobrenja za rad
štedno-kreditnim zadrugama u slu­čaje­vima predvi­đenim zakonom. Prati obračune
i stanje sredstava pričuve štedno-kreditnih zadruga te daje suglasnost za raspolaganje
sredstvima pričuve štedno-kreditnih zadruga. Prati i analizira izvješća
štedno-kreditnih zadruga. Surađuje i usklađuje aktivnosti s nadležnim tijelima
državne uprave, drugim nadležnim tijelima i međuna­rodnim financijskim
institucijama te obavlja i druge poslove iz djelokruga Odjela.

Za obavljanje poslova ovog
Odjela ustrojavaju se:

1. Odsjek za sustav stambenih
štedionica

2. Odsjek za sustav
štedno-kreditnih zadruga.

Odsjek za sustav stambenih
štedionica izrađuje i sudjeluje u izradi nacrta prijedloga zakona i provedbenih
propisa kojima se uređuje sustav stambenih štedionica, prati provedbu istih te
daje mišljenja i tumačenja u svezi primjene postojećih propisa. Uskla­u­je
propise koji reguliraju sustav stambenih štedionica s tekućim primjenama ukupne
zakonske regulative. Daje mišljenja na zakone i druge propise koji imaju
utjecaja na poslovanje stambenih štedionica. Prati i analizira poslovanje
stambenih štedionica, daje suglasnosti za osnivanje stambenih štedionica,
prikuplja i obrađuje zahtjeve za isplatu državnih poticajnih sredstava,
prikuplja i analizira izvješća stambenih štedionica.

Odsjek za sustav
štedno-kreditnih zadruga izrađuje i sudjeluje u izradi nacrta prijedloga zakona
i provedbenih propisa kojima se regulira sustav štedno-kreditnih zadruga, prati
provedbu istih te daje mišljenja i tumačenja u svezi primjene postojećih
propisa. Usklađuje propise koji reguliraju sustav štedno-kreditnih zadruga s
tekućim promjenama ukupne zakonske regulative. Daje mišljenja na zakone i druge
propise koji imaju utjecaja na poslovanje štedno-kreditnih zadruga. Prati i
analizira poslovanje štedno-kreditnih zadruga, obrađuje zahtjeve
štedno-kreditnih zadruga za dobivanje odobrenja za rad i daje prijedloge za
donošenje rješenja o podnesenom zahtjevu i oduzimanju odobrenja za rad
štedno-kreditnim zadrugama u slučajevima predviđenim zakonom. Prati obračune i
stanje sredstava pričuve štedno-kreditnih zadruga te daje suglasnost za
raspolaganje sredstvima pričuve štedno-kreditnih zadruga. Prati i analizira
izvješća štedno-kreditnih zadruga. Surađuje i usklađuje aktivnosti s nadležnim
tijelima državne uprave i drugim nadležnim tijelima.

Odjel za sustav osiguranja obavlja stručne i upravne poslove koji se
odnose na predlaganje i provedbu propisa iz područja sustava osiguranja. Odjel
izrađuje i sudjeluje u izradi nacrta prijed­loga zakona i provedbenih propisa
kojima se uređuju pitanja sustava osiguranja. Odjel daje mišljenja i tumačenja
o utjecaju sustava na područje tržišta kapitala, po potrebi usklađuje propise
iz sustava osiguranja s tekućim promjenama ukupne zakonske regulative, a s
ciljem poboljšanja tog sustava. Daje prijedloge za izradu izvješća, mišljenja
na nacrte prijedloga zakona i provedbene propise koji imaju utjecaja na
poslovanje osiguravajućih društava. Odjel također priprema prethodnu suglasnost
na imenovanje članova i predsjednika Uprave osiguravajućih društava kao i
izdavanje uvjerenja za stjecanje zvanja ovlaštenog aktuara, ovlaštenog
posrednika i ovlaštenog zastupnika u osiguranju. Također, Odjel organizira i
provodi stručne ispite za predsjednika i članove uprave društva za osiguranje
te ispite za stjecanje zvanja ovlaštenog posrednika i ovlaštenog zastupnika u
osiguranju. Analizira i predlaže mišljenja nadležnim tijelima kao i potrebne
aktivnosti u svezi provedbe mjera sustava. Izrađuje stručna mišljenja vezano uz
primjenu propisa iz sustava osiguranja. Surađuje i usklađuje aktivnosti s
nadležnim tijelima državne uprave i drugim nadležnim tijelima i međunarodnim
financijskim institucijama te obavlja i druge poslove iz svog djelokruga.

Odjel za devizni sustav
obavlja stručne i upravne poslove koji se odnose na predlaganje i provedbu
propisa iz područja de­viz­nog sustava. Odjel izrađuje i sudjeluje u izradi
nacrta prijedloga zakona i provedbenih propisa koji uređuju devizni sustav te
područje otkrivanja i sprječavanja pranja novca. Odjel daje mi­šljenja i
tumačenja o utjecaju deviznog sustava na područje tržišta kapitala i po potrebi
usklađuje propise kojima se uređuje devizni sustav s tekućim promjenama ukupne
zakonske regulative radi poboljšanja deviznog sustava. Odjel daje prijedloge za
izradu mi­šljenja na zakone i provedbene propise koji imaju utjecaja na devizni
sustav; predlaže i sudjeluje u pripremi mjera za po­bolj­šanje deviznog nadzora
te otkrivanja i sprječavanja pranja novca. Odjel po potrebi predlaže, priprema
i provodi sklapanje među­narodnih ugovora odnosno sudjeluje u pripremama i
sklapanju međunarodnih ugovora iz područja deviznih odnosa s inozemstvom i
područja otkrivanja i sprječavanja pranja novca. Odjel daje stručna mišljenja,
tumačenja i informacije te obavlja druge poslove u svezi s primjenom propisa iz
deviznog sustava. Odjel donosi rješenja koja su u nadležnosti ministarstva na
temelju deviznih propisa. Odjel surađuje i usklađuje aktivnosti s nadležnim
tijelima državne uprave i drugim nadležnim tijelima po pitanjima iz svog
djelokruga te obavlja i druge poslove iz svog djelokruga.

Odjel za sustav platnog
prometa obavlja stručne i upravne poslove koji se odnose na predlaganje i provedbu
propisa iz područja platnog prometa, tržišta kapitala. Odjel izrađuje i
sudjeluje u izradi nacrta prijedloga zakona i provedbenih propisa kojima se
uređuju pitanja sustava platnog prometa i tržišta kapitala i po potrebi
usklađuje propise iz sustava platnog prometa i tržišta kapitala s tekućim
promjenama ukupne zakonske regulative radi poboljšanja sustava. Daje prijedloge
za izradu mišljenja na zakone, izvješća i druge provedbene propise koji imaju
utje­caja na platni promet i tržište kapitala. Analizira i predlaže nad­lež­nim
tijelima državne uprave potrebne aktivnosti u svezi provedbe mjera sustava
platnog prometa i tržišta kapitala. Izra­đuje stručna mišljenja vezano uz
primjenu propisa iz sustava platnog prometa, daje odobrenja za rad odnosno
prodaju mjeničnih blan­keta. Surađuje i usklađuje aktivnosti s nadležnim
tijelima državne uprave i drugim nadležnim tijelima radi što efikasnije
regulacije i nadzora platnog prometa i tržišta vrijednosnih papira u Republici
Hrvatskoj, surađuje s međunarodnim financijskim institucijama te obavlja i
druge poslove iz svog djelokruga.

UPRAVA ZA NABAVU

Članak 21.

Uprava za nabavu je upravna organizacija u sastavu Ministarstva koja
nadzire nabavu tijela državne uprave i drugih tijela državne vlasti, tijela
jedinica lokalne uprave i samouprave odnosno jedinica lokalne samouprave,
pravnih osoba i ostalih subjekata koji obavljaju nabavu sukladno Zakonu o
nabavi roba, usluga i ustupanju radova, daje stručna mišljenja, odobrenja,
suglasnosti, donosi rješenja, sudjeluje u radu stručnih tijela koji imaju
utjecaj na razvoj sustava javne nabave, izrađuje programe edukacije korisnika o
pravilima, uvjetima, načinima i postupcima za provedbu nabave, sudjeluje u
izradi nacrta prijedloga zakona i podzakonskih akata koji se odnose na nabavu a
u suradnji sa Carinskom upravom obavlja i poslove u svezi s građenjem,
rekonstrukcijom i održavanjem graničnih prijelaza i objekata na njima, te
obavlja i druge poslove koje odredi ministar.

Članak 22.

U Upravi za nabavu ustrojavaju se:

1. Odjel za upravno-pravne poslove

2. Odjel za nadzor nabave

3. Odjel za izgradnju i održavanje graničnih prijelaza.

Odjel za upravno-pravne poslove daje stručna mišljenja korisnicima glede
primjene Zakona o nabavi roba, usluga i ustupanju radova, izrađuje odobrenja,
suglasnosti i rješenja po prigovorima na nepravilnosti u postupku nabave,
izrađuje odgovore na tužbe Upravnom sudu Republike Hrvatske, sudjeluje u
izgradnji infor­matič­kog sustava nabave, prikupljanju podataka i izradi
izvješća o provedbi toga Zakona i sudjeluje u izradi nacrta prijedloga za­kona
i podzakonskih akata koji se odnose na nabavu.

Odjel za nadzor nabave prikuplja, evidentira, obrađuje i analizira
podatke za nadzor nabave sukladno Zakonu o nabavi roba, usluga i ustupanju
radova, nadzire pravilnost primjene propisa u postupku nabave, podnosi
prekršajnom sudu zahtjev za pokretanje prekršajnog postupka odnosno kaznenu
prijavu državnom odvjetništvu ako u postupku nadzora ustanovi obilježja
prekršaja odnosno kaznenog djela, sudjeluje u izgradnji informatičkog sustava
nabave, prikupljanju podataka i izradi izvješća o provedbi toga Zakona te
sudjeluje u izradi nacrta prijedloga zakona i podzakonskih akata koji se odnose
na nabavu.

Odjel za izgradnju i održavanje graničnih prijelaza prvenstveno se bavi
izgradnjom novih graničnih prijelaza kao i održa­vanjem postojećih te davanjem
na uporabu (najam) objekata ili dijela objekata na graničnim prijelazima. Daje
smjernice projektantima za projektiranje graničnih prijelaza, obavlja
investicijski nadzor nad izgradnjom te predaje na uporabu izgrađene objekte.
Odjel usuglašava i provodi potrebe ostalih ministarstava i tijela državne
uprave za prostorom i opremom na graničnim prijelazima, te organizira
investicijsko i tekuće održavanje na graničnim prijelazima. Prati stanje na
graničnim prijelazima i promjene u prostoru koje se odražavaju na granične
prijelaze radi pravovremenog poduzimanja radnji u svezi s građenjem i
rekonstrukcijom graničnih prijelaza i objekata na njima. Osim navedenog
djelatnici sudjeluju u radu povjerenstava i radnih grupa s predstavnicima
drugih zemalja, drugih tijela državne uprave i javnih poduzeća, a u svezi
promjena stanja u prostoru na graničnim prijelazima s ciljem poboljšanja
protočnosti prometa i osuvremenjivanja obje­kata, uvažavajući nova dostignuća,
tehnologije i pravce razvoja prostornog planiranja, zaštite okoliša i izgradnje
objekata. S tim u vezi u Odjelu se prati legislativa s područja prostornog
planiranja, zaštite okoliša i građenja, te sudjeluje u pripremi nacrta
prijedloga zakona i podzakonskih propisa.

POREZNA UPRAVA

Članak 23.

Porezna uprava je upravna organizacija u sastavu Ministarstva koja
utvrđuje porezne obveze pravnih i fizičkih osoba, provjerava ispravnost,
točnost i vjerodostojnost podnijetih poreznih prijava, prikuplja, evidentira i
obrađuje podatke bitne za utvr­đivanje i plaćanje poreza, pristojbi i drugih
proračunskih prihoda, obavlja nadzor pravilnosti i pravodobnosti obračuna i
uplate poreza i doprinosa, utvrđuje povrede poreznih propisa, te vodi prekr­šajni
postupak, evidentira i obrađuje podatke o obračunatim i naplaćenim porezima,
prisilno naplaćuje poreze, pristojbe i druge proračunske prihode, prati i
analizira primjenu poreznih propisa i predlaže unapređenje poreznog sustava, te
može obavljati poslove evidencije, nadzora i naplate prihoda za jedinice
lokalne uprave i samouprave, prihoda izvanproračunskih fondova, može provoditi
prisilnu naplatu doprinosa, a obavlja i druge poslove koje odredi ministar.

Članak 24.

Porezna uprava poslove iz svojeg djelokruga obavlja u Središnjem uredu u
Zagrebu i područnim uredima, koji u svojem sastavu imaju ispostave.

SREDIŠNJI URED

Članak 25.

U Središnjem uredu Porezne uprave ustrojavaju se:

1. Ured ravnatelja

2. Služba za normativne poslove

U Službi za normativne poslove ustrojavaju se:

2.1 Odjel za porez na dobit, dohodak i
imovinske poreze

2.2. Odjel za porez na dodanu vrijednost i
posebne poreze

2.3 Odjel za izbjegavanje dvostrukog
oporezivanja i međunarodnu suradnju

3. Služba za drugostupanjski upravni i prekršajni postupak

U Službi za drugostupanjski upravni i prekršajni postupak ustrojavaju
se:

3.1 Odjel za upravni postupak drugog stupnja

3.2 Odjel za prekršajni postupak drugog
stupnja

4. Služba za informacijski sustav, organizaciju, analize i prognoze

U Službi za informacijski sustav, organizaciju, analize i prognoze
ustrojavaju se:

4.1 Odjel za informacijski sustav i
organizaciju

4.2 Odjel za porezno knjigovodstvo i analize

5. Služba za nadzor

U Službi za nadzor ustrojavaju se:

5.1 Odjel za nadzor

5.2 Odjel za prisilnu naplatu

6. Služba za igre na sreću

7. Služba za kadrovsko-pravne
poslove i stručno usavr­ša­v­a­nje

U Službi za kadrovsko-pravne
poslove i stručno usavr­ša­vanje ustrojavaju se:

7.1 Odjel za
kadrovsko-pravne poslove

7.2 Odjel za
stručno usavršavanje i Porezni studij

8. Služba za
financijsko-materijalne i opće poslove.

U službi za
financijsko-materijalne i opće poslove ustrojavaju se:

8.1 Odjel za
financijsko-materijalne poslove

8.2 Odjel za opće
poslove

9. Odjel za unutarnji nadzor.

URED RAVNATELJA POREZNE UPRAVE

Članak 26.

1. URED
RAVNATELJA POREZNE UPRAVE:

– prati cjelokupnu aktivnost Porezne uprave i prikuplja sve podatke
potrebne za predstavljanje rada Porezne uprave,

– objedinjava i sastavlja
mjesečna, tromjesečna, polugo­diš­nja i godišnja izvješća o radu i daje
analitičke procjene stanja, te­meljem kojih se predlaže poduzimanje potrebnih
mjera,

- priprema izvješća o stanju
u određenim predmetima nadzora na zahtjev ministra financija, ravnatelja i
drugih tijela državne vlasti,

– surađuje sa ostalim službama
prigodom priprema prijedloga i mišljenja u svezi donošenja i izmjene
normativnih akata po kojima postupa Porezna uprava,

- priprema materijale u svezi
dogovora i suradnje s drugim tijelima državne vlasti radi poboljšanja rada
Porezne uprave,

– izrađuje naputke o
jedinstvenom načinu postupanja za obavljanje poslova iz svog djelokruga rada,

– na prijedlog ravnatelja
Porezne uprave priprema sastanke Kolegija pročelnika Porezne uprave, sastavlja
zapisnik, zaključke, naputke i druge materijale u svezi s održanim kolegijem,

 – obavlja protokolarne i različite organizacijske poslove za
ravnatelja i njegove pomoćnike, te sve poslove u svezi suradnje sa sredstvima
javnog priopćavanja,

– obavlja poslove procjene
reakcija sredstava javnog priop­ća­vanja na rad Porezne uprave,

– obavlja sve poslove oko
uređivanja i izlaženja glasila Porezne uprave.

SLUŽBA ZA NORMATIVNE POSLOVE

Članak 27.

2. SLUŽBA ZA NORMATIVNE POSLOVE:

- izrađuje nacrte prijedloga zakona i drugih propisa,

- priprema stručna mišljenja i tumačenja, te izrađuje upute o
jedinstvnom postupanju pri primjeni zakona i podzakonskih propisa,

- prati i analizira porezne sustave drugih zemalja,

- izrađuje nacrte međunarodnih ugovora o izbjegavanju dvostrukog
oporezivanja,

- vodi postupak za ostvarivanje alimentacijskih zahtjeva u inozemstvu.

*2.1. ODJEL ZA POREZ NA DOBIT, DOHODAK I IMOVINSKE  POREZE*

- izrađuje nacrte prijedloga
zakona i drugih propisa o oporezivanju dobiti, dohotka, imovine i uvođenju
pristojbi,

- priprema stručna mišljenja
i tumačenja te izrađuje upute o jedinstvenom postupanju pri primjeni zakona i
podzakonskih propisa o porezu na dobiti, dohotka, imovine, pristojbi i prihoda
jedinica lokalne samouprave i uprave,

- Odjel je odgovoran za
stanje realizacije ovih vrsta poreza.

*2.2. ODJEL ZA POREZ NA DODANU
VRIJEDNOST I POSEBNE POREZE*

- izrađuje nacrte prijedloga zakona i drugih propisa o porezu na dodanu
vrijednost i posebnim porezima (trošarine),

- priprema stručna mišljenja i tumačenja te izrađuje upute o
jedinstvenom postupanju pri primjeni zakona i podzakonskih propisa o porezu na
dodanu vrijednost i posebnim porezima (tro­š­arine),

- Odjel je odgovoran za stanje realizacije ovih vrsta poreza.

*2.3. ODJEL ZA IZBJEGAVANJE DVOSTRUKOG OPOREZIVANJA I MEĐUNARODNU
SURADNJU*

- prati i analizira porezne sustave drugih zemalja,

- izrađuje nacrte međunarodnih ugovora o izbjegavanju dvostrukog
oporezivanja,

- vodi postupak za ostvarivanje
alimentacijskih zahtjeva u inozemstvu.

SLUŽBA ZA DRUGOSTUPANJSKI UPRAVNI I PREKRŠAJNI POSTUPAK

Članak 28.

3.  SLUŽBA ZA DRUGOSTUPANJSKI
UPRAVNI I PREKRŠAJNI POSTUPAK:

- rješava o žalbama protiv rješenja Porezne uprave I. stupnja,

- izrađuje stručne upute područnim uredima i ispostavama glede
jedinstvenog postupanja u upravnom i prekršajnom postupku.

*3.1. ODJEL ZA UPRAVNI POSTUPAK DRUGOG STUPNJA*

- rješava o žalbama protiv
rješenja Porezne uprave prvog stupnja iz oblasti poreza, pristojbi i drugih
proračunskih prihoda,

- izrađuje stručne upute
područnim uredima i ispostavama glede jedinstvenog postupanja u upravnom
postupku.

*3.2. ODJEL ZA PREKRŠAJNI POSTUPAK DRUGOG STUPNJA*

- rješava o žalbama protiv rješenja Porezne uprave prvog stupnja iz
oblasti prekršaja,

- izrađuje stručne upute glede jedinstvenog
postupanja u prekršajnom postupku i vođenju jedinstvene kaznene politike.

SLUŽBA ZA INFORMACIJSKI SUSTAV, ORGANIZACIJU, ANALIZE I PROGNOZE

Članak 29.

4. SLUŽBA ZA INFORMACIJSKI SUSTAV, ORGANIZACIJU, ANALIZE I PROGNOZE:

- izrađuje prijedloge o unapređenju tehničke i informatičke djelatnosti
Porezne uprave,

- projektira i izrađuje jedinstveni informacijski sustav Porezne uprave,
te predlaže primjenu novih tehnologija i metoda rada u Poreznoj upravi,

- organizira i nadzire jedinstvenu obradu podataka, te predlaže mjere za
svrsishodniju i učinkovitiju organizaciju rada Porezne uprave,

- prati funkcioniranje Poreznog sustava u cjelini i pojedinih vrsta
poreza,

- prikuplja podatke Porezne statistike, izrađuje propise o Poreznim
evidencijama i daje naputke o njenoj provedbi.

*4.1. ODJEL ZA INFORMACIJSKI SUSTAV I ORGANIZACIJU*

- izrađuje prijedloge o unapređenju tehničke i informatičke djelatnosti
Porezne uprave,

- projektira i izgrađuje
jedinstveni informacijski sustav Porezne uprave,

- predlaže primjenu novih
tehnologija i metoda rada u Poreznoj upravi te povezivanje s drugim
informacijskim sustavima u državi,

- organizira i nadzire jedinstvenu
obradu podataka potrebnih za praćenje poslova i zadaća Porezne uprave i
funkcioniranje poreznog sustava,

- surađuje s područnim
uredima u organiziranju automatske obrade podataka,

- predlaže mjere za
svrsishodniju i učinkovitiju organizaciju rada Porezne uprave,

- brine se o jedinstvenom
postupanju organizacijskih jedinica Porezne uprave, predlaže metode rada i
mjere za unapređenje rada,

- obavlja poslove
standardizacije i normizacije prema ISO standardima,

- kontaktira s inozemnim
poreznim upravama i među­na­rodnim organizacijama,

- brine se za nesmetano
organizacijsko djelovanje Porezne uprave.

*4.2. ODJEL ZA POREZNO KNJIGOVODSTVO I ANALIZE*

- prati funkcioniranje poreznog sustava u cjelini i pojedinih vrsta
poreza, napose njihove ciljeve, učinak, posljedice i međuovisnosti,

- prikuplja podatke porezne statistike, izrađuje analize i izvješća o
utvrđenim, naplaćenim i nenaplaćenim porezima, pristojbama i drugim
proračunskim prihodima,

- izrađuje propise o poreznim evidencijama i daje naputke o njihovoj
provedbi,

- koordinira radom područnih ureda glede jedinstvenog vođenja
evidencija,

- organizira jedinstveno vođenje evidencije poreznih obveznika, uplatnih
računa i način uplaćivanja proračunskih prihoda.

SLUŽBA ZA NADZOR

Članak 30.

5. SLUŽBA ZA NADZOR:

- organizira, koordinira i provodi nadzor poreznih obveznika,

- koordinira prisilnu naplatu po svim računima na nivou Porezne uprave,

- prati primjenu i provodi nadzor posebnih poreza (trošarina),

- prikuplja financijska izvješća o naplati i izrađuje zbirna izvješća o
naplati po svim računima.

*5.1. ODJEL ZA NADZOR*

- organizira, koordinira i provodi nadzor poreznih obveznika,

- prati primjenu i provodi nadzor posebnih poreza (trošarina),

- prati oporezivanje duhana i duhanskih prerađevina,

- organizira poslovanje s markicama,

- vodi evidencije o zaprimljenim i izdanim kontrolnim markicama te o
naplaćenom porezu na promet duhana i duhanskih prerađevina,

- izrađuju odobrenja za uvoz i izvoz duhanskih prerađevina, stručna
mišljenja i tumačenja te upute o postupanju pri oporezivanju duhana i duhanskih
prerađevina.

*5.2. ODJEL ZA PRISILNU NAPLATU*

- koordinira prisilnu naplatu po svim računima na nivou Porezne uprave,

- prikuplja financijska izvješća o naplati po svim računima,

- izrađuje zbirno izvješće o naplati za Poreznu upravu,

- vodi potrebne evidencije, priprema financijsku dokumentaciju, daje
prijedloge za bolju naplatu prihoda.

SLUŽBA ZA IGRE NA SREĆU

Članak 31.

6. SLUŽBA ZA IGRE NA SREĆU:

- izrađuje nacrte prijedloga, zakona i drugih propisa i prati priređivanje
igara na sreću i zabavnih igara

- prati priređivanje igara na
sreću i zabavnih igara,

- izrađuje nacrte prijedloga
zakona i drugih propisa iz oblasti priređivanja igara na sreću i zabavnih
igara,

- izrađuje odobrenja za
osnivanje igračnice, automat kluba ili za priređivanje jednokratnih prigodnih
igara na sreću na području Republike Hrvatske,

- izrađuje odobrenja pravnim
osobama za obavljanje tehničkog pregleda automata i ugradnju uređaja za
kontrolu rada automata za igre na sreću i zabavne igre,

- izrađuje stručna mišljenja
i tumačenja te izrađuje upute područnim uredima glede jedinstvenog postupanja u
oblasti priređivanja igara na sreću i zabavnih igara.

SLUŽBA ZA KADROVSKO-PRAVNE POSLOVE I STRUČNO USAVRŠAVANJE

Članak 32.

7. SLUŽBA ZA KADROVSKO-PRAVNE POSLOVE I STRUČNO USAVRŠAVANJE:

- organizira, koordinira i obavlja kadrovske poslove, te izrađuje nacrte
normativnih akata, naputaka i potrebnih izvješća,

- organizira stalnu i sustavnu obuku (školovanje) službenika i
namještenika Porezne uprave.

*7.1. ODJEL ZA KADROVSKO-PRAVNE POSLOVE*

- organizira, koordinira i obavlja kadrovske poslove,

- pravno obrađuje predmet, predstavke i prigovore

- vodi kadrovsku evidenciju službenika i namještenika Porezne uprave,

- izrađuje nacrte normativnih akata, naputaka i potrebnih izvješća iz
djelokruga Odjela, te surađuje s ostalim upravnim organizacijama u sastavu
Ministarstva.

*7.2. ODJEL ZA STRUČNO
USAVRŠAVANJE I POREZNI STUDIJ*

- organizira stalnu i sustavnu obuku (školovanje) službenika i
namještenika Porezne uprave,

- organizira savjetovanja, seminare i druge oblike tekućeg stručnog
usavršavanja službenika i namještenika Porezne uprave,

- obavlja sve poslove u svezi Poreznog studija.

SLUŽBA ZA FINANCIJSKO-MATERIJALNE I OPĆE POSLOVE

Članak 33.

8. SLUŽBA ZA FINANCIJSKO-MATERIJALNE I OPĆE POSLOVE:

- obavlja financijsko - materijalne poslove,

- vodi brigu o nekretninama i materijalnoj opremljenosti Porezne uprave,

- obavlja poslove prijemne kancelarije, prijepisa i otpreme pošte.

*8.1. ODJEL ZA FINANCIJSKO-MATERIJALNE POSLOVE*

- obavlja financijsko-materijalne poslove

*8.2. ODJEL ZA OPĆE POSLOVE*

- brine se o kupnji novih, stanju, izgradnji i rekonstrukciji
građevinskih objekata Porezne uprave,

- vodi brigu glede
materijalne opremljenosti i modernizacije Porezne uprave,

- vodi brigu o nekretninama,
opremi i sredstvima prijevoza te o ostaloj imovini Porezne uprave,

- vodi brigu o nabavi
kancelarijskog materijala,

- obavlja poslove prijemne
kancelarije, prijepisa, pismohrane i otpreme pošte.

Članak 34.

9. ODJEL ZA UNUTARNJI NADZOR

- obavlja unutarnji nadzor pravilnog, pravodobnog i zakonitog rada
ustrojstvenih jedinica, službenika i namještenika Porezne uprave.

PODRUČNI URED

Članak 35.

Ustrojava se 20 prodručnih ureda Porezne uprave kako slijedi:

01.  PODRUČNI URED ZAGREB SA SJEDIŠTEM U ZAGREBU ZA
ŽUPANIJU ZAGREBAČKU I GRAD ZAGREB

02.  PODRUČNI URED KARAPINA SA SJEDIŠTEM U KRAPINI
ZA ŽUPANIJU KRAPINSKO-ZAGORSKU

03.  PODRUČNI URED SISAK SA SJEDIŠTEM U SISKU ZA
ŽUPANIJU SISAČKO-MOSLAVAČKU

04.  PODRUČNI URED KARLOVAC SA SJEDIŠTEM U KARLOVCU
ZA ŽUPANIJU KARLOVAČKU

05.  PODRUČNI URED VARAŽDIN SA SJEDIŠTEM U VARAŽDINU
ZA ŽUPANIJU VARAŽDINSKU

06.  PODRUČNI URED KOPRIVNICA SA SJEDIŠTEM U
KOPRIVNICI ZA ŽUPANIJU KOPRIVNIČKO-KRIŽE­VA­ČKU

07.  PODRUČNI URED BJELOVAR SA SJEDIŠTEM U BJELOVARU
ZA ŽUPANIJU BJELOVARSKO-BILOGORSKU

08.  PODRUČNI URED RIJEKA SA SJEDIŠTEM U RIJECI ZA
ŽUPANIJU PRIMORSKO-GORANSKU

09.  PODRUČNI URED GOSPIĆ SA
SJEDIŠTEM U GOSPIĆU ZA ŽUPANIJU LIČKO-SENJSKU

10.  PODRUČNI URED VIROVITICA SA
SJEDIŠTEM U VIROVITICI ZA ŽUPANIJU VIROVITIČKO-PODRAVSKU

11.  PODRUČNI URED POŽEGA SA
SJEDIŠTEM U POŽEGI ZA ŽUPANIJU POŽEŠKO-SLAVONSKU

12.  PODRUČNI URED SLAVONSKI BROD
SA SJEDIŠTEM U SLAVONSKOM BRODU ZA ŽUPANIJU BRODSKO-POSAVSKU

13.  PODRUČNI URED ZADAR SA
SJEDIŠTEM U ZADRU ZA ŽUPANIJU ZADARSKU

14.  PODRUČNI URED OSIJEK SA
SJEDIŠTEM U OSIJEKU ZA ŽUPANIJU OSJEČKO-BARANJSKU

15.  PODRUČNI URED ŠIBENIK SA
SJEDIŠTEM U ŠIBENIKU ZA ŽUPANIJU ŠIBENSKO-KNINSKU

16.  PODRUČNI URED VUKOVAR SA
PRIVREMENIM SJEDIŠTEM U VINKOVCIMA ZA ŽUPANIJU VUKOVARSKO-SRIJEMSKU

17.  PODRUČNI URED SPLIT SA
SJEDIŠTEM U SPLITU ZA ŽUPANIJU SPLITSKO-DALMATINSKU

18.  PODRUČNI URED PAZIN SA
SJEDIŠTEM U PAZINU ZA ŽUPANIJU ISTARSKU

19.  PODRUČNI URED DUBROVNIK SA
SJEDIŠTEM U DUBROVNIKU ZA ŽUPANIJU DUBROVAČKO-NERET­VAN­SKU

20.  PODRUČNI URED ČAKOVEC SA SJEDIŠTEM U ČAKOVCU ZA
ŽUPANIJU MEĐIMURSKU.

Članak 36.

U Područnim uredima Porezne uprave ustrojavaju se:

1. Odjel za utvrđivanje
poreza

2. Odjel za nadzor

Unutar Odjela za nadzor
ustrojava se Odsjek za prisilnu naplatu.

Unutar odjela za nadzor u
Područnom ured Split ustrojavaju se:

• Odsjek za nadzor I

• Odsjek za nadzor II

• Odsjek za nadzor III

• Odsjek za nadzor IV

• Odsjek za nadzor V

• Odsjek za prisilnu naplatu

Unutar odjela za nadzor u
Područnom ured Rijeka ustrojavaju se:

• Odsjek za nadzor I

• Odsjek za nadzor II

• Odsjek za nadzor III

• Odsjek za nadzor IV

• Odsjek za prisilnu naplatu

Unutar odjela za nadzor u Područnom uredu Osijek i Pazin ustrojavaju se:

• Odsjek za nadzor I

• Odsjek za nadzor II

• Odsjek za prisilnu naplatu

3. Odjel za prekršajni postupak ustrojava se u područnim uredima Rijeka,
Split, Osijek i Pazin. U ostalim područnim uredima poslove odjela za prekršajni
postupak obavljaju samostalni izvršitelji.

Članak 37.

U područnom uredu obavljaju se sljedeći poslovi:

1. ODJEL ZA UTVRĐIVANJE POREZA

- prati provedbu propisa o porezu na dohodak, porezu na dobit, porezu na
dodanu vrijednost, akcizama, imovinskim porezima te ostalim proračunskim
prihodima,

- koordinira radom ispostava
glede provedbe poreznih propisa od zaprimanja izvješća i prijava do utvrđivanja
i naplate poreznih obveza, prati i analizira ostvarivanje prihoda te u svezi s
tim izrađuje izvješća,

- predlaže i poduzima radnje
za učinkovitije ostvarivanje prihoda,

- informira službenike i
namještenike ispostava i pruža im stručnu pomoć,

- koordinira poslove koji se
odnose na djelovanje informacijskog sustava i njegovo korištenje,

- daje upute i stručnu pomoć
poreznim obveznicima,

- po potrebi izrađuje nacrte
ugovora između Porezne uprave, jedinice lokalne samouprave odnosno uprave i
drugih subjekata,

- izrađuje mišljenja po
upitima poreznih obveznika i ispostava,

- organizira seminare za
djelatnike ispostave kao i za porezne obveznike

- prosljeđuje upute i
mišljenja koja dolaze iz Središnjeg ureda i iz GZAOP-a u ispostave,

- obilazi urede radi pravog
uvida u stanje na terenu te radi davanja adekvatne pomoći u smislu rješavanja
konkretnih problema.

2. ODJEL ZA NADZOR

- obavlja poslove nadzora, obračuna i naplate poreznih obveza kod
fizičkih i pravnih osoba,

- prikuplja podatke o povredama propisa pravnih i fizičkih osoba i
izravno otkriva neprijavljene prihode,

- usklađuje rad ispostave glede nadzora poreznih obveznika,

- surađuje sa Središnjim uredom Porezne uprave u smislu dobivanja uputa
za obavljanje poreznog nadzora,

- organizira pojedine akcije koje su koordinirane od strane Središnjeg
ureda,

- u Odjelu za nadzor obavljaju se poslovi nadzora za posebne poreze i
to:

a) prehrambeni tehnolog – sa sjedištem u Osijeku, a pokriva i područne
urede Vukovar, Požega, Slavonski Brod i Virovitica,

b) prehrambeni tehnolog – sa
sjedištem u Splitu, a pokriva i područne urede Dubrovnik, Zadar i Šibenik,

c) prehrambeni tehnolog – sa
sjedištem u Rijeci, a pokriva i područne urede Pazin i Gospić,

d) agronom – sa sjedištem u
Varaždinu, a pokriva i područne urede Čakovec, Krapina i Bjelovar,

e) inspektor za posebne
poreze – naftni tehnolog – Rijeka.

U područnim uredima gdje se
unutar odjela za nadzor organiziraju odsjeci za nadzor navedeni poslovi odjela
obavljaju se u odsjecima. Poslovi između odsjeka dijele se prema vrsti poreza i
broju poreznih obveznika.

U odsjeku za prisilnu naplatu
obavljaju se sljedeći poslovi:

- praćenje naplate po svim
računima na nivou područnog ureda,

- izrada financijskih
izvješća o naplati po svim računima,

- izrada zbirnih financijskih
izvješća o naplati za područni ured,

- vođenje potrebne
evidencije, priprema financijske dokumentacije, predlaganje načina za bolju
naplatu prihoda,

- neposredna provedba
postupaka prisilne naplate.

3. ODJEL ZA PREKRŠAJNI POSTUPAK

- zaprima zahtjeve za
pokretanje prekršajnog postupka koji dolaze iz ispostava ili samog područnog
ureda,

- vodi prekršajni postupak i
donosi rješenja o prekršaju zbog povreda zakonskih propisa,

- vodi evidencije o
prekršajnim postupcima i o izvršenju prekršajnih kazni i izrečenih mjera,

sastavlja izvješća o
prekršajnim postupcima i vrši ostale poslove.

Članak 38.

U Područnom uredu Zagreb
ustrojavaju se:

1. Odjel za utvrđivanje
poreza

2. Odjel za nadzor

U odjelu za nadzor
ustrojavaju se:

Odsjek za posebne poreze

Odsjek za pravne osobe I

Odsjek za pravne osobe II

Odsjek za pravne osobe III

Odsjek za pravne osobe IV

Odsjek za pravne osobe V

Odsjek za fizičke osobe I

Odsjek za fizičke osobe II

Odsjek za fizičke osobe III

Odsjek za fizičke osobe IV

Odsjek za fizičke osobe V

3. Odjel za prekršajni
postupak

4. Odjel za prisilnu naplatu

 U Odjelu za prisilnu naplatu ustrojava se Odsjek za porezno
knjigovodstvo.

 5. Odjel za opće poslove.

Članak 39.

1. ODJEL ZA UTVRĐIVANJE POREZA

- prati provedbu propisa o porezu na dohodak, porezu na dobit, porezu na
dodanu vrijednost, posebnih poreza (trošarina), imovinskim porezima,
pristojbama te ostalim proračunskim pri­ho­dima,

- koordinira radom ispostava
glede provedbe poreznih propisa, prati i analizira ostvarivanje prihoda te u
svezi s time izrađuje izvješća,

- informira službenike i
namještenike ispostava i pruža im stručnu pomoć,

- koordinira poslove koji se
odnose na djelovanje informacijskog sustava i njegovo korištenje,

- daje upute i stručnu pomoć
poreznim obveznicima,

- brine o ugovaranju i
utvrđivanju prihoda jedinice lokalne samouprave i uprave te drugih javnih
prihoda na temelju sklopljenih ugovora.

2. ODJEL ZA NADZOR

- obavlja poslove nadzora, obračuna i naplate poreznih obveza kod
fizičkih i pravnih osoba,

- prikuplja podatke o povredama propisa pravnih i fizičkih osoba i
izravno otkriva neprijavljene prihode,

- usklađuje rad ispostave glede nadzora poreznih obveznika,

- surađuje sa Središnjim uredom Porezne uprave u smislu dobivanja uputa
za obavljanje poreznog nadzora,

- organizira pojedine akcije koje su koordinirane od strane Središnjeg
ureda,

u Odjelu za nadzor obavljaju se poslovi nadzora za posebne poreze

1.1. ODSJEK ZA
POSEBNE POREZE

- obavlja poslove nadzora obračuna i naplate proračunskih prihoda koji se
odnose na primjenu propisa posebnih poreza (trošarina), te izrađuje izvješća o
izvršenom nadzoru za potrebe Središnjeg ureda.

2.2. ODSJEK ZA PRAVNE OSOBE I do V

- obavlja poslove nadzora, obračuna i naplate proračunskih prihoda koji
se odnose na primjenu propisa poreza na dobit i poreza na dodanu vrijednost.

2.4.ODSJEK ZA FIZIČKE OSOBE I do V

- obavlja poslove nadzora, obračuna i naplate proračunskih prihoda koji
se odnose na primjenu propisa poreza na dohodak, poreza na dodanu vrijednost i
lokalnih poreza.

3. ODJEL ZA PREKRŠAJNI POSTUPAK

- vodi prekršajni postupak i donosi rješenje o prekršajima zbog povrede
zakonskih propisa,

- vodi evidencije o prekršajnim postupcima i o izvršenju prekršajnih
kazni i izrečenih mjera,

- sastavlja izvješća o prekršajnim postupcima.

4. ODJEL ZA PRISILNU NAPLATU

- obavlja prisilnu naplatu poreza i drugih prihoda,

- prikuplja financijska izvješća o naplati po svim računima,

- izrađuje zbirna izvješća o naplati za Poreznu upravu,

- prati uredno plaćanje obveza i poduzima potrebne mjere,

- vodi potrebne evidencije, priprema financijsku dokumentaciju, daje
prijedloge za bolju naplatu prihoda.

4.1 ODSJEK ZA POREZNO KNJIGOVODSTVO

- obavlja knjiženje proračunskih prihoda

- vodi evidencije o zaduženim i naplaćenim obvezama poreznih obveznika

- provodi pripise, otpise i preknjiženja poreznih i drugih obveza.

5. ODJEL ZA OPĆE POSLOVE

- obavlja poslove prijemne kancelarije, prijepisa, pismohrane i otpreme
pošte,

- vodi brigu o nekretninama, opremi i sredstvima prijevoza te o ostaloj
imovini Područnog ureda i ispostava,

- vodi brigu o nabavi kancelarijskog materijala.

Članak 40.

Ustrojava se 115 ispostava područnih ureda Porezne uprave kako slijedi:

 1.  PODRUČNI URED ZAGREB s ispostavama:

      01. Zagreb I,

      02. Zagreb II,

      03. Zagreb III,

      04. Zagreb IV,

      05. Zagreb V,

      06. Zagreb VI,

      07. Dugo Selo,

      08. Ivanić Grad,

      09. Jastrebarsko,

      10. Samobor,

      11. Sesvete,

      12. Sv. Ivan Zelina,

      13. Velika Gorica,

      14. Vrbovec,

      15. Zaprešić.

 2.  PODRUČNI URED KRAPINA s ispostavama:

      01. Donja Stubica,

      02. Klanjec,

      03. Krapina,

      04. Pregrada,

      05. Zabok,

      06. Zlatar.

 3.  PODRUČNI URED SISAK s ispostavama:

      01. Dvor,

      02. Glina,

      03. Gvozd,

      04. Hrvatska Kostajnica,

      05. Kutina,

      06. Novska,

      07. Petrinja,

      08. Sisak.

 4.  PODRUČNI URED KARLOVAC s ispostavama:

      01. Duga Resa,

      02. Karlovac,

      03. Ogulin,

      04. Ozalj,

      05. Slunj,

      06. Vojnić.

 5.  PODRUČNI URED VARAŽDIN s ispostavama:

      01. Ivanec,

      02. Ludbreg,

      03. Novi Marof,

      04. Varaždin.

 6.  PODRUČNI URED KOPRIVNICA s ispostavama:

      01. Đurđevac,

      02. Koprivnica,

      03. Križevci.

 7.  PODRUČNI URED BJELOVAR s ispostavama:

      01. Bjelovar,

      02. Čazma,

      03. Daruvar,

      04. Garešnica,

      05. Grubišno Polje.

 8.  PODRUČNI URED RIJEKA s ispostavama:

      01. Crikvenica,

      02. Čabar,

      03. Delnice,

      04. Krk,

      05. Mali Lošinj,

      06. Opatija,

      07. Rab,

      08. Rijeka,

      09. Vrbovsko.

 9.  PODRUČNI URED GOSPIĆ s ispostavama:

      01. Donji Lapac,

      02. Gospić

      03. Korenica,

      04. Otočac,

      05. Senj.

10.                         PODRUČNI URED VIROVITICA s ispostavama:

      01. Orahovica,

      02. Slatina,

      03. Virovitica.

11.                         PODRUČNI URED POŽEGA s ispostavama:

      01.  Pakrac,

      02.  Požega.

12.                         PODRUČNI URED SLAVONSKI
BROD
            s ispostavama:

      01. Nova Gradiška,

      02. Okučani,

      03. Slavonski Brod.

13.                         PODRUČNI URED ZADAR s ispostavama:

      01. Biograd na Moru,

      02. Benkovac,

      03. Gračac,

      04. Obrovac,

      05. Pag,

      06. Zadar.

14.                         PODRUČNI URED OSIJEK s ispostavama:

      01. Beli Manastir,

      02. Donji Miholjac,

      03. Đakovo,

      04. Našice,

      05. Osijek,

      06. Valpovo.

15.                         PODRUČNI URED ŠIBENIK s ispostavama:

      01. Drniš

      02. Knin,

      03. Šibenik.

16.                         PODRUČNI URED VUKOVAR s ispostavama:

      01. Vinkovci,

      02. Vukovar,

      03. Županja,

      04. Ilok.

17.                         PODRUČNI URED SPLIT s ispostavama:

      01. Hvar,

      02. Imotski,

      03. Kaštela,

      04. Makarska,

      05. Omiš,

      06. Sinj,

      07. Solin,

      08. Split,

      09. Supetar,

      10. Trogir,

      11. Vis,

      12. Vrgorac.

18.                         PODRUČNI URED PAZIN s
ispostavama:

      01. Buzet,

      02. Labin,

      03. Pazin,

      04. Poreč,

      05. Pula,

      06. Rovinj,

      07. Umag.

19.                         PODRUČNI URED DUBROVNIK
s ispostavama:

      01. Dubrovnik,

      02. Korčula

      03. Lastovo,

      04. Metković,

      05. Ploče.

20.                         PODRUČNI URED ČAKOVEC s ispostavama:

      01. Čakovec,

      02. Mursko Središće,

      03. Prelog.

Članak 41.

       U Ispostavi Zagreb I ustrojavaju se:

1.    Odjel za poreze – Centar

1.1.                        Odsjek za poreze I

1.2.                        Odsjek za poreze II

2.    Odjel za poreze – Medveščak

2.1.                        Odsjek za poreze I

2.2.                        Odsjek za poreze II

       U Ispostavi Zagreb II ustrojavaju se:

1.    Odjel za poreze – Trešnjevka

1.1.                        Odsjek za poreze I

1.2.                        Odsjek za poreze II

2.    Odjel za poreze – Trnje

2.1.                        Odsjek za poreze I

2.2.                        Odsjek za poreze II

       U Ispostavi Zagreb III ustrojavaju se:

1.    Odjel za poreze – Dubrava

1.1.                        Odsjek za poreze I

1.2.                        Odsjek za poreze II

2.    Odjel za poreze – Maksimir

2.1.                        Odsjek za poreze I

2.2.                        Odsjek za poreze II

       U Ispostavi Zagreb IV ustrojavaju se:

1.    Odjel za poreze – Črnomerec

1.1.                        Odsjek za poreze I

1.2.                        Odsjek za poreze II

2.    Odjel za poreze – Susedgrad

2.1.                        Odsjek za poreze I

2.2.                        Odsjek za poreze II

       U Ispostavi Zagreb V ustrojavaju se:

1.    Odjel za poreze – Novi Zagreb

1.1.                        Odsjek za poreze I

1.2.                        Odsjek za poreze II

2.    Odjel za poreze – Peščenica

2.1. Odsjek za poreze I

2.2.                        Odsjek za poreze II.

Članak 42.

U odjelima ispostava: Zagreb I, Zagreb II, Zagreb III, Zagreb IV i
Zagreb V obavljaju se poslovi za pravne osobe i fizičke osobe obveznike poreza
na dobit i dohodak od samostalne djelatnosti te poreza na dodanu vrijednost i
posebnih poreza.

U odsjecima ispostava iz stavka 1. ovog članka obavljaju se sljedeći
poslovi:

- obrađuje, utvrđuje i zaprima prijave poreza na dobit, poreza na
dohodak, poreza na dodanu vrijednost, posebni porez (trošarine), druge poreze i
prihode jedinica lokalne uprave i samouprave (porez na tvrtku, reklame i
najam),

- donosi rješenja o utvrđenim poreznim obvezama,

- utvrđuje i prati druge poreze i druge proračunske prihode,

- vodi evidenciju o zaduženim i naplaćenim obvezama poreznih obveznika,

- obavlja naplatu poreznih obveza, te prisilnu naplatu zaključno s
blokadom žiro računa,

- izdaje porezne potvrde poreznim obveznicima,

- unosi podatke iz prijava i izvješća u jedinstvenu bazu podataka,

- vodi upisnik poreznih obveznika.

- provode se pripisi, otpisi i preknjiženja i drugih obveza koje
utvrđuje i prati Porezna uprava,

- rješavaju se nerješene stavke uplata, te u vezi s time surađuje se
ovlaštenim organizacijama za platni promet i obveznicima uplate poreza i drugih
obveza koje prati i utvrđuje Porezna uprava, obavljaju se administrativno
tehnički poslovi za ispostavu.

Članak 43.

U Ispostavi Zagreb VI ustrojavaju se:

1. Odjel za nekretnine

2. Odjel za porezne obveze građana

U Ispostavi Zagreb VI obavljaju se poslovi za građane s područja grada
Zagreba (osim Sesveta), i to:

*1. Odjel za nekretnine*

- utvrđuje i naplaćuje porez na promet nekretnina

- utvrđuje i naplaćuje porez na nasljedstvo i darove.

*2. Odjel za porezne obveze građana*

- zaprima prijave poreza na dohodak (godišnje prijave) građana,

- obrađuje i utvrđuje obveze
poreznih obveznika građana,

- donosi rješenja o utvrđenim
poreznim obvezama,

- izdaje porezne potvrde i
porezne kartice,

- utvrđuje obveze posebnog
poreza na motorna vozila,

- utvrđuje obveze poreza i
prihoda jedinica lokalne uprave i samouprave,

- za pravne i fizičke osobe
obveznike poreza na dobit i dohodak od samostalne djelatnosti te poreza na
dodanu vrijednost i posebnih poreza, utvrđuje posebni porez na motorna vozila
te lokalne poreze (porez na cestovna motorna vozila) i to za ispostave: Zagreb
I, Zagreb II, Zagreb III, Zagreb IV i Zagreb V.

Članak 44.

U ispostavama (osim u
ispostavama: Zagreb I, Zagreb II, Zagreb III, Zagreb IV, Zagreb V i Zagreb VI)
ustrojavaju se odsjeci i to:

- za ispostave Split i
Rijeku:

1. Odjel I

2. Odjel II

3. Odjel III

4. Odjel IV

- za ispostavu Osijek:

1. Odjel I

2. Odjel II

3. Odjel III

- za ispostave Čakovec, Pula, Slavonski Brod, Šibenik, Varaždin,
Vinkovci i Zadar:

1. Odjel I

2. Odjel II

a ostale ispostave nemaju odjele.

Odjeli u navedenim ispostavama u stavku 1. ovog članka obavljaju poslove
utvrđene u članku ove Uredbe.

Poslovi između odjela raspoređuju se prema vrsti poreza i broju poreznih
obveznika.

Članak 45.

U ispostavama (osim u ispostavama: Zagreb I, Zagreb II, Zagreb III,
Zagreb IV, Zagreb V i Zagreb VI) obavljaju se sljedeći poslovi:

- obrada, utvrđivanje i zaprimanje prijava poreza na dobit, poreza na
dohodak, poreza na dodanu vrijednost, posebni porez (trošarine), poreza na
promet nekretnina, nasljedstva i darova te drugih poreza i prihoda jedinica
lokalne uprave i samouprave,

- donošenje rješenja o utvrđenim poreznim obvezama,

- vođenje evidencija o zaduženim i naplaćenim obvezama poreznih
obveznika,

- naplata poreznih obveza, te prisilna naplata zaključno s blokadom žiro
računa,

- izdavanje poreznih kartica
i poreznih potvrda poreznim obveznicima,

- unošenje podataka iz
prijava i izviješća u jedinstvenu bazu podataka,

- vođenje upisnika poreznih
obveznika,

- vođenje evidencija o
zaduženim i naplaćenim obvezama poreznih obveznika,

- provođenje pripisa, otpisa
i preknjiženja poreznih i drugih obveza koje utvrđuje i prati Porezna uprava,

- rješavanje neriješenih
stavka uplata, te u vezi s time surađuje se ovlaštenim organizacijama za platni
promet i obveznicima uplate poreza i drugih obveza koje prati i utvrđuje
Porezna uprava,

- administrativno tehničke
poslove za ispostavu.

Članak 46.

Poslove ispostave Gospić
obavljaju samostalni izvršitelji u Novalji.

Poslove ispostave Virovitica
obavljaju samostalni izvršitelji u Pitomači.

Poslove ispostave Korčula
obavljaju samostalni izvršitelji u Blatu i Veloj Luci.

Članak 47.

Jedna ispostava može u cijelosti ili djelomično obavljati poslove za
druge ispostave s područja istog područnog ureda, o čemu odlučuje ravnatelj.

*Upravljanje Poreznom upravom*

Članak 48.

Poreznom upravom upravlja ravnatelj, koji je ujedno i čelnik Središnjeg
ureda Porezne uprave.

Pomoćnici ravnatelja upravljaju radom službi u Središnjem uredu.

Radom područnih ureda Porezne uprave upravljaju pročel­nici, a u slučaju
njihove spriječenosti pomoćnici pročelnika.

Radom ispostava upravljaju voditelji ispostava, a u slučaju nji­­hove
spriječenosti pomoćnik voditelja odnosno načelnik od­je­la.

CARINSKA UPRAVA

Članak 49.

Carinska uprava je upravna organizacija u sastavu Ministarstva koja
priprema i predlaže sustavna rješenja i mjere tekuće ekonomske politike na
području carinskog sustava, sustava carinske i izvancarinske zaštite, te
ustrojstva slobodnih carinskih zona, organizira i nadzire rad carinske službe,
prati i obrađuje podatke o izvozu i uvozu i izvješćuje o pitanjima iz
djelokruga carinske službe, ustrojava i prati funkcioniranje carinskog
informacijskog sustava, obavlja carinski nadzor i carinjenje robe, obavlja carinski
nadzor i kontrolu obračuna i naplate carine, trošarina i drugih davanja koja se
sukladno posebnim propisima obračunavaju pri carinjenju robe, obavlja kontrolu
u međunarodnom putničkom prometu s inozemstvom, spriječava i otkriva carinske i
devizne prekršaje, kaznena djela i privredne prijestupe, vodi upravni i
prekršajni postupak, surađuje s inozemnim carinskim službama i međunarodnim
organizacijama u rješavanju carinskih pitanja, te obavlja i druge poslove koje
joj odredi ministar.

Članak 50.

Carinska uprava poslove iz svojeg djelokruga obavlja u Središnjem uredu
i carinarnicama kao unutarnjim ustrojstvenim jedinicama.

SREDIŠNJI URED

Članak 51.

U Središnjem uredu Carinske uprave ustrojavaju se:

1. Ured ravnatelja

2. Služba za carinski sustav
i provedbu carinskih postupaka

3. Služba za carinsku
vrijednost, tarifu, podrijetlo robe i carinski laboratorij

4. Služba za carinsko-upravni
i prekršajni postupak

5. Služba za carinsku
kontrolu i suzbijanje krijumčarenja

6. Služba za međunarodnu
carinsku suradnju

7. Služba za informacijski
sustav i carinske objekte

8. Služba za financijske,
pravne, kadrovske i opće poslove

9. Služba za posebne poreze

Članak 52.

Služba za carinsku kontrolu i
suzbijanje krijumčarenja, te Odjeli za suzbijanje krijumčarenja i istražne
postupke koji su ustrojeni u carinarnicama, pod direktnom su nadležnošću i
neposredno odgovaraju ravnatelju Carinske uprave.

URED RAVNATELJA CARINSKE UPRAVE

Članak 53.

Prati cjelokupnu aktivnost Carinske uprave i prikuplja sve podatke
potrebne za predstavljanje rada Carinske uprave, objedinjava i sastavlja
mjesečna, tromjesečna, polugodišnja i godišnja izvješća o radu i daje
analitičke procjene stanja, temeljem kojih se predlaže poduzimanje potrebnih
mjera, priprema izvješća o stanju u određenim predmetima nadzora na zahtjev
ministra financija, ravnatelja i drugih tijela državne vlasti, surađuje sa
ostalim službama prigodom priprema prijedloga i mišljenja u svezi donošenja i
izmjene normativnih akata po kojima postupa Carinska uprava, priprema
materijale u svezi dogovora i suradnje s drugim tijelima državne vlasti radi
poboljšanja rada Carinske uprave, izrađuje naputke o jedinstvenom načinu
postupanja za obavljanje poslova iz svog djelokruga rada, na prijedlog
ravnatelja Carinske uprave priprema sastanke Kolegija pročelnika cari­nar­nica,
sastavlja zapisnik, zaključke, naputke i druge materijale u svezi s održanim
kolegijem, obavlja protokolarne i različite or­ga­nizacijske poslove za
ravnatelja i njegove pomoćnike, te sve po­slove u svezi suradnje sa sredstvima
javnog priopćavanja, oba­v­lja sve poslove oko uređivanja i izlaženja glasila
Carinske uprave.

SLUŽBA ZA CARINSKI SUSTAV I PROVEDBU
CARINSKIH POSTUPAKA

Članak 54.

 U okviru Službe obavljaju se
poslovi praćenja funkcioniranja carinskog sustava u okviru razvojne i ekonomske
politike, pripremaju se stručne podloge za donošenje carinskih propisa, te
provedbenih naputaka Ministarstva financija i ravnatelja Carinske uprave,
obavljaju se oprerativni poslovi carinske politike, pra­ćenja provedbe
carinskih postupaka, praćenja provedbe primjene po­reznih, vanjskotrgovinskih i
deviznih propisa u carinskim postupcima.

Članak 55.

U Službi za carinski sustav i provedbu carinskih postupaka ustrojavaju
se:

1. Odjel za carinski sustav

2. Odjel za provedbu carinskih postupaka

Odjel za carinski sustav prati ostvarivanje mjera državne ekonomske
politike, promjene u hrvatskom pravnom sustavu, razvitak carinskih propisa u
drugim državama, inicira i elaborira donošenje propisa i poduzimanja drugih
mjera radi usklađivanja propisa carinskog sustava u utvrđenim ciljevima
ekonomske politike, priprema stručne podloge i izrađuje nacrte za donošenje
propisa carinskog sustava iz djelokruga Ministarstva financija, Carinske
uprave, priprema i izrađuje stručne analize i mišljenja u svezi prijedloga
drugih tijela državne uprave, surađuje u pripremanju stručnih podloga za
donošenje i izradu nacrta provedbenih naputaka u svezi provedbenih propisa
carinskog sustava.

Odjel za provedbu carinskih postupaka priprema i izrađuje nacrte
internih akata u svrhu provedbe ujednačene primjene pojedinih carinskih
postupaka od strane carinarnica i Središnjeg ureda, priprema i izrađuje akte za
donošenje kojih je nadležan Središnji ured Carinske uprave, priprema i izrađuje
mišljenja i tumačenja u svezi provedbe carinskih postupaka.

SLUŽBA ZA CARINSKU VRIJEDNOST, TARIFU, PODRIJETLO ROBE I CARINSKI
LABORATORIJ

Članak 56.

U okviru Službe obavljaju se poslovi praćenja i primjene carinske
tarife, prati pravilnost primjene carinske tarife i uskla­đuje istu s međunarodnom
Konvencijom o harmoniziranom sustavu nazivlja i brojčanog označavanja robe,
brine se o stručnoj primjeni carinske tarife u carinarnicama, kontrolira rad
carinarnica i inicira naknadnu kontrolu carinskih obveznika po pitanju
ispravnosti primjene carinske tarife, priprema objašnjenja vezano za
utvrđivanje podrijetla robe, brine se o primjeni pravila o povlaš­tenom
podrijetlu robe po ugovorima o slobodnoj trgovini koje je zaključila Republika
Hrvatska, kontrolira rad carinarnica, inicira naknadnu kontrolu carinskih
obveznika po pitanju podrijetla robe, obavlja kemijsko-tehnološka ispitivanja
uzoraka robe u drugom stupnju, vrši kontrolno-inspekcijske poslove u tijeku i
nakon završetka postupka carinjenja u skladu s ovlaštenjima iz Carinskog
zakona.

Članak 57.

U Službi za carinsku vrijednost, tarifu, podrijetlo robe i carinski
laboratorij ustrojavaju se:

1. Odjel za carinsku vrijednost

2. Odjel za carinsku tarifu

3. Odjel za podrijetlo robe

4. Odjel središnjeg carinskog laboratorija

Odjel za carinsku vrijednost
priprema objašnjenja vezana za utvrđivanje carinske vrijednosti robe, prati i
analizira podatke o carinskoj vrijednosti robe koju uvoze pravne i fizičke
osobe radi pružanja pomoći carinarnicama, daje stručna mišljenja po predmetima
u upravnom postupku drugog stupnja kada su u pitanju sporovi oko carinske
vrijednosti, vrši provjeru ispravnosti računa preko stranih carinskih
administracija, kontrolira rad carinarnica i inicira naknadnu kontrolu
carinskih obveznika po pitanju ispravnosti carinske vrijednosti.

Odjel za carinsku tarifu
prati pravilnost primjene carinske tarife i usklađuje istu s međunarodnom
Konvencijom o harmoniziranom sustavu nazivlja i brojčanog označavanja robe,
izrađuje i priprema stručne podloge za donošenje izmjena Zakona o carinskoj tarifi,
brine se o stručnoj primjeni carinske tarife u carinarnicama, kontrolira rad
carinarnica i inicira naknadnu kontrolu carinskih obveznika po pitanju
ispravnosti primjene carinske tarife.

Odjel za podrijetlo robe
priprema objašnjenja vezana za utvr­đivanje podrijetla robe, priprema stručne
podloge za utvrđivanje dodatnih mjerila za utvrđivanje podrijetla robe, vrši
provjeru ispravnosti dokumenata o nepovlaštenom i povlaštenom podrijetlu robe
putem stranih carinskih administracija, kontrolira rad carinarnica i inicira
naknadnu kontrolu carinskih obveznika po pitanju podrijetla robe.

Odjel središnjeg carinskog
laboratorija obavlja kemijsko-tehnološka ispitivanja uzoraka robe u drugom
stupnju, vrši kontrolno-inspekcijske poslove u tijeku i nakon završetka postupka
carinjenja u skladu s ovlaštenjima iz Carinskog zakona, pruža pomoć
carinarnicama u postupku carinjenja u svezi svrstavanja robe po carinskoj
tarifi.

SLUŽBA ZA CARINSKO-UPRAVNI I PREKRŠAJNI POSTUPAK

Članak 58.

U okviru Službe donose se rješenja po žalbama izjavljenim na
prvostupanjska rješenja donesena u carinarnicama, prati se donošenje i
praktična primjena carinskih i drugih propisa koji se primjenjuju u upravnom
carinskom postupku, izrađuju stručne podloge i nacrti drugostupanjskih rješenja
i drugih akata u složenijim predmetima drugostupanjskog carinsko-upravnog
postupka, te odgovara na tužbu u upravnosudskom postupku protiv tih akata, te
surađuje u pripremi naputaka i drugih akata kojima se usmjerava i ujednačava
upravno-carinska praksa i surađuje u sustavnoj stručnoj obradi upravno-carinske
prakse.

Članak 59.

U Službi za carinsko-upravni i prekršajni postupak ustrojavaju se:

1. Odjel za carinsko-upravni postupak

2. Odjel za carinsko-prekršajni postupak

Odjel za carinsko-upravni postupak donosi rješenja po žalbama
izjavljenim na rješenja carinarnica u upravnom postupku, izrađuje stručne
podloge i nacrte prvostupanjskih rješenja i drugih akata koje donosi ministar
financija i ravnatelj Carinske uprave, te odgovara na tužbe u upravno-sudskom
postupku.

Odjel za carinsko-prekršajni postupak donosi rješenja po žalbama
izjavljenim na rješenja carinarnica u prekršajnom postupku, odgovara na
upravno-sudske tužbe u carinsko-prekršajnim predmetima, neposredno priprema i
sudjeluje u izradi naputaka i drugih akata kojima se usmjerava i ujednačuje
carinsko-prekršajna praksa.

SLUŽBA ZA CARINSKU KONTROLU I SUZBIJANJE KRIJUMČARENJA

Članak 60.

U okviru Službe provode se mjere u cilju suzbijanja krijumčarenja,
istražnih postupaka, revizija i inspekcijskog nadzora, preventivno djelovanje u
spriječavanju carinskih prijevara u svim pojavnim oblicima, naknadne kontrole
završenih carinskih postupaka i mjere izvanredne kontrole, kao i mjere
izvanredne kontrole na graničnim prijelazima i unutarnjim ispostavama, te
dubinske kontrole unutar cijelog carinskog područja.

Članak 61.

U Službi za carinsku kontrolu i suzbijanje krijumčarenja ustrojavaju se:

1. Odjel za suzbijanje krijumčarenja i istražne postupke

2. Odjel za reviziju

3. Odjel za unutarnju kontrolu

4.  Odjel za izvještajni rad

Odjel za suzbijanje krijumčarenja i istražne postupke obavlja poslove na
egzaktnim primjerima krijumčarenja, obavlja preventivne radnje u smislu
suzbijanja krijumčarenja, kao i mjere izvanredne kontrole putem mobilnih ekipa
na terenu. Djelatnost Odjela su i svi postupci u smislu dokazivanja
krijumčarenja iz domene carinskih prijevara, kao i svi postupci koji prethode
procesuiranju carinskih prekršaja ili kaznenih djela.

Odjel za reviziju vrši
naknadnu kontrolu rada svih carinarnica u pogledu ispravne primjene carinskih,
vanjsko-trgovinskih, deviznih, poreznih i ostalih propisa u okviru svoje
nadležnosti, a nadležan je i za kontrolu u poduzećima putem knjigovodstvene
evidencije. Preventivna kontrola uključuje rad na tekućoj problematici i
ujednačavanje prakse svih carinarnica na teritoriju RH, kao i pružanje stručne
pomoći pri organiziranju rada i primjeni propisa.

Odjel za unutarnju kontrolu
vrši kontrolu odnosa carinskih djelatnika prema povjerenim zadacima, zalaganja
prema radu, te odnosu prema drugim djelatnicima i strankama, vrši kontrolu
financijsko-materijalnog poslovanja u okviru carinske službe RH.

Odjel za izvještajni rad u okviru svoje djelatnosti prikuplja podatke
svih službi u zemlji i inozemstvu koje provode zakone u svrhu analize i
procjene rizika. Putem Odjela povezuje se rad svih carinskih službi svijeta u
tom segmentu.

SLUŽBA ZA MEĐUNARODNU CARINSKU SURADNJU

Članak 62.

U okviru Službe provode se poslovi suradnje sa stranim carinskim
službama radi stvaranja zajedničkih i usklađenih pozicija sa drugim službama,
surađuje sa međunarodnim organizacijama, uključujući i rad na međunarodnim
inicijativama za ujedna­ča­vanje i pojednostavnjenje carinskih postupaka, vodi
pregovore o me­đunarodnoj carinskoj suradnji, pristupanju međunarodnim
carinskim konvencijama, pruža i traži pravnu pomoć u među­na­rodnim odnosima,
organizira programe međunarodne tehničke po­moći, usklađuje rad sa zahtjevima
Europske komisije sukladno pregovorima o pristupanju Europskoj uniji, CEFTI,
EFTI i drugim integracijama, prati harmonizaciju carinskih postupaka sukladno
zahtjevima EU i Svjetske carinske organizacije, SECI-a, Pakta za stabilnost i
drugih međunarodnih organizacija.

Članak 63.

U Službi za međunarodnu carinsku suradnju se ustrojavaju:

 1. Odjel za međunarodno pravne
poslove

 2. Odjel za europske integracije

Odjel za međunarodno pravne poslove vrši vođenje pregovora o ugovorima o
međunarodnoj carinskoj suradnji, pristupanju međunarodnim carinskim
konvencijama, daje mišljenja na nacrte međunarodnih ugovora i konvencija iz
djelokruga drugih tijela državne uprave, pruža i traži pravnu pomoć u
međunarodnim odnosima, dostavljanjem obavijesti i izviješćivanjem svih
dokumenata i priopćavanju svih odluka koje se odnose na adresate s
prebivalištem ili sjedištem van carinskog područja RH, organiziranjem programa
međunarodne tehničke pomoći, uspostavljanjem priopćajnih kanala u cilju
olakšavanja sigurne i brze razmjene podataka, te pitanjima imuniteta i
povlastica stranih diplomata akreditiranih u RH.

Odjel za europske integracije vrši usklađivanja sa zahtjevima Europske
komisije, vrši pregovore o pristupanju Europskoj zajednici, CEFTI, EFTI i
drugim integracijama, prati harmoniziranje carinskih postupaka sukladno
zahtjevima EU i Svjetske carinske organizacije, Svjetske trgovinske
organizacije, SECI-a, Pakta za stabilnost i drugih međunarodnih organizacija.

SLUŽBA ZA INFORMACIJSKI SUSTAV I CARINSKE OBJEKTE

Članak 64.

U okviru Službe obavljaju se
poslovi izrade prijedloga o unapređenju tehničke i informatičke djelatnosti
Carinske uprave, organizira se i nadzire jedinstvena obrada podataka potrebnih
za praćenje poslova i zadaća Carinske uprave i funkcioniranje carinskog
sustava, vodi brigu o jedinstvenom postupanju organizacijskih jedinica Carinske
uprave, te predlaže metode rada i unapređenje rada, brine se za nesmetano
organizacijsko djelovanje Carinske uprave, projektira i izrađuje jedinstveni
informacijski sustav Carinske uprave, predlaže primjenu novih tehnologija i
metode rada u Carinskoj upravi, brine o izgradnji, rekonstrukciji, održavanju i
opremanju graničnih prijelaza i drugih carinskih objekata, te sudjeluje kod
postupka za provedbu javnog natječaja u skladu s propisima o nabavi roba,
usluga i ustupanju radova.

Članak 65.

U Službi za informacijski sustav i carinske objekte se ustrojavaju:

1. Odjel za informacijski sustav

2. Odjel za carinske objekte

Odjel za informacijski sustav vrši poslove iz domene analize, razvoja i
uvođenja informatičkog sustava u carinsku službu, organizacije i koordinacije
rada radnih skupina unutar Carinske uprave i prema informacijskom sustavu
Carinske uprave u GZAOP-u, osmišljava i projektira informacijske sustave
različitih kontrola podataka iz carinskih deklaracija i ostalih carinskih
isprava, te priprema primjenu propisa vezanih uz carinski postupak, vrši
održavanje i ažuriranje carinskih registara i šifrarnika, vrši izradu
koncepcije sustava za obavljanje dokumentarnog nadzora nad robom, provodi
planiranje, izradu projekta i nadzorne radnje kod nabavke i održavanja
informacijske i komunikacijske opreme.

Odjel za carinske objekte provodi poslove iz domene planiranja,
izgradnje, rekonstrukcije, adaptacije i održavanja objekata Carinske uprave,
nabave opreme i opremanja istih. Sudjeluje u sastavljanju projektnih zadataka i
elaborata, postupcima za pro­ved­bu javnog natječaja u skladu s propisima o
nabavi roba, usluga i ustupanju radova, pripremi komunalne infrastrukture ze­mljišta
carinskih objekata, pribavlja potrebite suglasnosti, dozvola i odobrenja, te
provodi stručni nadzor nad izvođenjem radova, vrši provedbu i nadzor o dostavi
podataka o razduženim TIR karnetima na teritoriju RH.

SLUŽBA ZA FINANCIJSKE, PRAVNE, KADROVSKE I OPĆE POSLOVE

Članak 66.

U okviru Službe obavljaju se poslovi naplate prihoda, izrade plana
proračuna, plana prihoda, analiza prihoda i potrošnje, revizija financijskog
poslovanja, izrada godišnjh obračuna, evidencija osnovnih sredstava, nabava
sredstava, obračun plaća, izrada analiza i izvješća u svezi naplate prihoda,
analiza uvoza i izvoza, analiza naplate s naslova carinskih garancija. Također,
Služba organizira, koordinira i obavlja kadrovske poslove, pravno obrađuje
predmete, predstavke, prigovore, priprema akte i ostvaruje suradnju sa drugim
tijelima državne uprave, Državnim pravobraniteljstvom RH i drugim državnim
tijelima i zastupa na sudu, vodi kadrovsku evidenciju službenika i namještenika
Carinske uprave, sudjeluje pri izradi normativnih akata iz djelokruga Službe,
organizira i provodi pripreme za edukaciju državnih službenika i namještenika,
izrađuje programe za provjeru stručnog znanja državnih službenika i
namještenika, vrši samu provjeru stručnog znanja carinskih službenika i
namještenika, organizira seminare za stručno usavršavanje vježbenika i
novoprimljenih državnih službenika za pripremanje državnih stručnih ispita,
obavlja administrativne i pomoćne poslove Carinske uprave.

Članak 67.

U Službi za financijske,
pravne, kadrovske i opće poslove se ustrojavaju:

1. Odjel za financijske
poslove

2. Odjel za analize

3. Odjel za pravne i
kadrovske poslove

4. Odjel za stručno
osposobljavanje i usavršavanje carinskih službenika

5. Odjel za opće, tehničke i
pomoćne poslove

Odjel za financijske poslove
vrši poslove naplate prihoda, izradu plana proračuna, plana prihoda, analizu
prihoda i potrošnje, reviziju financijskog poslovanja, izradu godišnjih
obračuna, nabavu sredstava i obračun plaća.

Odjel za analize vrši izradu
plana prihoda i rashoda, analize i izvješća u svezi naplate prihoda, analize
uvoza i izvoza, analize naplate s naslova carinskih garancija, analize
trošarina, tarife i JCD-a.

Odjel za pravne i kadrovske
poslove sudjeluje kod izrade prijedloga za donošenje podzakonskih akata i
drugih propisa iz svog djelokruga rada, izrađuje razne naputke, upute i
mišljenja iz djelokruga rada Odjela, priprema akte i ostvaruje suradnju sa
drugim tijelima državne uprave, Državnim pravobraniteljstvom RH i drugim
državnim tijelima i zastupa na sudu, prati i provodi mjere kadrovske politike
Carinske uprave, obavlja poslove u svezi sa prijamom, rasporedom i otpustom
državnih službenika i namješ­tenika, provodi postupak u svezi radno-pravnih
pitanja službenika i namještenika.

Odjel za stručno
osposobljavanje i usavršavanje carinskih službenika organizira i provodi
pripreme za edukaciju državnih službenika i namještenika, izrađuje programe za
provjeru struč­nog znanja državnih službenika i namještenika, vrši provjeru
struč­nog znanja, organizira seminare za stručno usavršavanje vjež­benika i
novoprimljenih državnih službenika za pripremanje državnih stručnih ispita.

Odjel za opće, tehničke i
pomoćne poslove obavlja administrativne i pomoćne poslove Carinske uprave koji
se odnose na pisarnicu, poslove prijepisa i umnožavanja, prijama i dostave poš­te,
raspoređivanja akata, otpreme pošte, poslove službenog prije­voza, skrbi o
održavanju zgrade i tehničkih pomagala, poslove čiš­ćenja, te obavlja i druge
opće, tehničke i pomoćno-tehničke poslove iz djelokruga rada Carinske uprave.

SLUŽBA ZA POSEBNE POREZE

Članak 68.

U okviru Službe obavljaju se
poslovi utvrđivanja nacrta prijedloga zakona za posebne poreze, operativni
poslovi primjene posebnih poreza - ubiranje prihoda, prati propise iz područja
drugih poreza, trgovinskih propisa i deviznih propisa.

Članak 69.

U Službi za posebne poreze
ustrojavaju se:

1. Odjel za sustavne poslove
posebnih poreza

2. Odjel za postupke primjene
posebnih poreza

3.  Odjel za primjenu drugih poreznih propisa, trgovinskih i deviznih
propisa.

Odjel za sustavne poslove
posebnih poreza priprema stručne podloge zakonskih i podzakonskih propisa o
posebnim porezima, prati djelovanja i primjenu sustava.

Odjel za postupke primjene
posebnih poreza prati ispravnost primjene propisa, te obračunavanje i naplatu
posebnih poreza po osnovi uvoza, ubire i brine o naplati prihoda po osnovi
posebnih poreza u tuzemstvu.

Odjel za primjenu drugih
poreznih propisa, trgovinskih i deviznih propisa prati donošenje i primjenu
propisa poreznog, trgovinskog, deviznog prava koji se primjenjuju u carinskim
postupcima, druge necarinske propise koji se primjenjuju u carinskim
postupcima, surađuje s ovlaštenim tijelima u čijem se ovlaštenju izrađuju
stručne podloge za donošenje ovih propisa.

CARINARNICE

Članak 70.

Ustrojava se deset carinarnica kako slijedi:

1. Carinarnica Zagreb sa sjedištem u Zagrebu,

2. Carinarnica Osijek sa sjedištem u Osijeku,

3. Carinarnica Koprivnica sa sjedištem u Koprivnici,

4. Carinarnica Pula sa sjedištem u Puli,

5. Carinarnica Rijeka sa sjedištem u Rijeci,

6. Carinarnica Šibenik sa sjedištem u Šibeniku,

7. Carinarnica Zadar sa sjedištem u Zadru,

8. Carinarnica Split sa sjedištem u Splitu,

9. Carinarnica Ploče sa sjedištem u Pločama,

10. Carinarnica Dubrovnik sa sjedištem u
Dubrovniku.

Članak 71.

U carinarnicama ustrojavaju se ovi odjeli:

1. Odjel za carinsko-upravni postupak,

2. Odjel za carinsko-prekršajni postupak,

3. Odjel za kontrolu,

4. Odjel za carinsku tarifu i laboratorij,

5. Odjel za reviziju,

6. Odjel za suzbijanje krijumčarenja i istražne postupke,

7. Odjel za financijsko-materijalne poslove,

8. Odjel za kadrovske i opće poslove,

 Odjel za carinsko-upravni
postupak obrađuje, priprema i izrađuje prvostupanjska rješenja u carinsko-upravnom
postupku koja se odnose na naknadne naplate, povrat carinskih pristojbi,
reviziju postupka carinjenja, carinske povlastice, vraćanje robe u inozemstvo i
druge carinsko-upravne stvari.

Odjel za carinsko-prekršajni postupak obrađuje, priprema i izrađuje prvostupanjska
rješenja u carinsko-prekršajnom postupku i s tim u svezi izvodi dokazni
postupak.

Odjel za kontrolu obavlja kontrolu najsloženijih zadaća iz djelokruga
carinarnice, a koji se odnose na primjenu Carinskog zakona, obavlja poslove na
najsloženijim slučajevima utvrđivanja carinske vrijednosti.

Odjel za carinsku tarifu i
laboratorij obavlja najsloženija kemijsko-tehnološka ispitivanja uzoraka robe,
te obavlja poslove razvrstavanja robe po carinskoj tarifi.

Odjel za reviziju obavlja
kontrolu rada carinarnice u pogledu ispravne primjene carinskih,
vanjsko-trgovinskih, deviznih, poreznih i ostalih propisa u okviru svoje
nadležnosti, a nadležan je i za kontrolu u poduzećima putem knjigovodstvene
evidencije.

Odjel za suzbijanje
krijumčarenja i istražne postupke obavlja poslove na egzaktnim primjerima
krijumčarenja, te preventivne radnje u smislu suzbijanja krijumčarenja, kao i
mjere izvanredne kontrole putem mobilnih ekipa na terenu.

Odjel za
financijsko-materijalne poslove obavlja poslove u svezi sa izvršenjem rješenja
koja donosi carinarnica u carinsko-upravnom i prekršajnom postupku, pripremaju
se zahtjevi za prinudnu naplatu prihoda, te se izvršava naplata prihoda od
fizičkih i pravnih osoba preko Zavoda za platni promet.

Odjel za kadrovske i opće poslove obavlja kadrovske poslove, sudjeluje u
izradi raznih akata iz djelokruga rada carinarnice, izrađuje razne naputke iz
djelokruga rada Odjela, neposredno radi na poslovima samozaštite, priprema
određene materijale za potrebe carinarnice i drugih tijela, brine se o
administrativno-tehnič­kim i općim poslovima u carinarnici.

U carinarnicama Pula, Zadar, Šibenik, Ploče i Dubrovnik umjesto Odjela
za financijsko-materijalne poslove i Odjela za kadrovske i opće poslove,
utvrđenih pod točkom 7. i 8. stavka 1. ovog članka, ustrojava se jedan Odjel
pod nazivom - Odjel za financijsko-materijalne, kadrovske i opće poslove.

Članak 72.

U carinarnicama se ustrojavaju ispostave, a u ispostavama odjeljci, kako
slijedi:

CARINARNICA ZAGREB

1.    Carinska ispostava Zapadni kolodvor Zagreb,

2.    Carinska ispostava Glavni kolodvor Zagreb,

3.    Carinska ispostava Ranžirni kolodvor Zagreb,

4.    Carinska ispostava Jankomir,

5.    Carinska ispostava Velesajam - Zagreb,

6.    Carinska ispostava Pošta Zagreb,

7.    Carinska ispostava Zračna luka Zagreb,

8.    Carinska ispostava Žitnjak,

9.    Carinska ispostava Karlovac,

10.  Carinska ispostava Sisak,

11.  Carinska ispostava Kutina,

12.   Carinska ispostava Jurovski Brod,

12/1. Carinski odjeljak
Pribanjci,

12/2. Carinski odjeljak
Vivodina,

12/3. Carinski odjeljak
Željeznički kolodvor Kamanje,

12/4. Carinski odjeljak
Prilišće,

12/5. Carinski odjeljak
Pravutina,

12/6. Carinski odjeljak
Obrež,

13.   Carinska ispostava Bregana,

13/1. Carinski odjeljak
Bregana naselje,

13/2. Carinski odjeljak
Harmica,

13/3. Carinski odjeljak Kašt,

13/4. Carinski odjeljak
Pilatovci,

13/5.                      Carinski odjeljak Novo Selo žumberačko,

13/6. Carinski odjeljak Kraj
Donji

13/7. Carinski odjeljak
Čemekovec,

14.  Carinska ispostava Krapina,

14/1. Carinski odjeljak
Mihanović Dol,

14/2. Carinski odjeljak
Razvor,

14/3. Carinski odjeljak
Miljana,

14/4. Carinski odjeljak
Željeznički kolodvor Kumrovec,

14/5. Carinski odjeljak Hum
na Sutli,

14/6. Carinski odjeljak
Željeznički kolodvor Đurmanec,

14/7. Carinski odjeljak
Lupinjak,

14/8. Carinski odjeljak Zlatar
Bistrica,

15.  Carinska ispostava Macelj,

15/1. Carinski odjeljak
Klenovec humski,

15/2. Carinski odjeljak Mali
Tabor,

15/3. Carinski odjeljak Luke
poljanske,

15/4. Carinski odjeljak
Plavić,

15/5. Carinski odjeljak
Draše,

16.  Carinska ispostava Jasenovac,

17.  Carinska ispostava Hrvatska Kostajnica,

18.  Carinska ispostava Dvor,

19.  Carinska ispostava Maljevac,

19/1. Carinski odjeljak
Željeznički kolodvor Volinja,

20.  Carinska ispostava Hrvatska Dubica.

CARINARNICA RIJEKA:

1.    Carinska ispostva Luka Rijeka,

2.    Carinska ispostava Željeznički kolodvor Rijeka,

2/1. Carinski odjeljak Željeznički kolodvor Šapjane,

3.    Carinska ispostava Pošta Rijeka,

4.    Carinska ispostava Bakar - Škrljevo,

4/1. Carinski odjeljak Bakar,

5.    Carinska ispostava Omišalj,

5/1. Carinski odjeljak Zračna luka Rijeka,

6.    Carinska ispostava Gospić,

6/2. Carinski odjeljak Senj,

7.    Carinska ispostava Mali Lošinj,

7/1. Carinski odjeljak Cres,

8.    Carinska ispostava Pasjak,

8/1. Carinski odjeljak Vele Mune,

9.    Carinska ispostava Rupa,

9/1. Carinski odjeljak Lipa,

10.  Carinska ispostava Brod na Kupi,

10/1. Carinski odjeljak
Blaževci,

11.  Carinska ispostava Prezid,

11/1. Carinski odjeljak
Čabar,

11/2. Carinski odjeljak
Zamost,

11/3. Carinski odjeljak Mali
Lug,

11/4. Carinski odjeljak
Opatija.

CARINARNICA OSIJEK:

1.    Carinska ispostava Luka Drava - Osijek,

2.    Carinska ispostava Željeznički kolodvor Osijek,

3.    Carinska ispostava Pošta Osijek,

4.    Carinska ispostava Zračna luka Osijek,

5.    Carinska ispostava Zona Osijek,

6.    Carinska ispostava Beli Manastir,

7.    Carinska ispostava Duboševica,

8.    Carinska ispostava Vukovar,

8/1. Carinski odjeljak Vukovar - Skela,

9.    Carinska ispostava Vinkovci,

10.  Carinska ispostava Donji Miholjac,

11.  Carinska ispostava Batina,

12.  Carinska ispostava Erdut,

13.  Carinska ispostava Željeznički kolodvor Erdut,

14.  Carinska ispostava Ilok,

14/1. Carinski odjeljak Ilok
I,

14/2. Carinski odjeljak Ilok
II,

14/3. Carinski odjeljak Ilok
III,

14/4. Carinski odjeljak
Bapska,

15.  Carinska ispostava Tovarnik,

16.  Carinska ispostava Željeznički kolodvor Tovarnik,

17.  Carinska ispostava Bajakovo,

18.  Carinska ispostava Strošinci,

19.  Carinska ispostava Gunja,

20.  Carinska ispostava Željeznički kolodvor Gunja,

21.  Carinska ispostava Županja,

21/1. Carinski odjeljak
Županja - Most,

22.  Carinska ispostava Slavonski Šamac,

22/1. Carinski odjeljak
Svilaj,

23.  Carinska ispostava Željeznički kolodvor Slavonski Ša­-             mac,

24.  Carinska ispostava Požega,

25.  Carinska ispostava Slavonski Brod,

25/1. Carinski odjeljak
Slavonski Brod - Most,

26.  Carinska ispostava Nova Gradiška,

27.  Carinska ispostava Stara Gradiška,

28.  Carinska ispostava Slavonski Kobaš,

29.  Carinska ispostava Davor,

30.  Carinska ispostava Baranjsko Petrovo Selo.

**CARINARNICA SPLIT:**

1.    Carinska ispostava Luka Split,

2.    Carinska ispostava Sjeverna luka,

3.    Carinska ispostava Pošta,

4.    Carinska ispostava Zračna luka Split,

5.    Carinska ispostava Imotski,

5/1. Carinski odjeljak Vinjani Gornji,

5/2. Carinski odjeljak Vinjani Donji,

6.    Carinska ispostava Trilj,

6/1. Carinski odjeljak Kamensko.

CARINARNICA KOPRIVNICA:

1.    Carinska ispostava Koprivnica,

1/1. Carinski odjeljak Gyekenyes,

1/2. Carinski odjeljak Bjelovar,

1/3. Carinski odjeljak Legrad,

2.    Carinska ispostava Varaždin,

2/1. Carinski odjeljak Pošta Varaždin,

2/2. Carinski odjeljak Ivanec,

2/3. Carinski odjeljak Ludbreg,

3.    Carinska ispostava Dubrava Križovljanska,

3/1. Carinski odjeljak Otok - Virje,

3/2. Carinski odjeljak Cvetlin,

3/3. Carinski odjeljak Zlogonje,

3.4. Carinski odjeljak Gornja Voća,

4.    Carinska ispostava Kotoriba,

4/1. Carinski odjeljak Murakeresztur,

5.    Carinska ispostava Goričan,

6.    Carinska ispostava Mursko Središće,

6/1. Carinski odjeljak Bukovje,

6/2. Carinski odjeljak Sveti Martin na Muri,

7.    Carinska ispostava Terezino polje,

8.    Carinska ispostava Virovitica,

9.    Carinska ispostava Gola,

10.  Carinska ispostava Čakovec,

10/1. Carinski odjeljak
Željeznička postaja Čakovec,

11.  Carinska ispostava Trnovec,

11/1. Carinski odjeljak
Banfi,

11/2. Carinski odjeljak
Preseka.

CARINARNICA PULA:

1.    Carinska ispostava Luka Pula,

2.    Carinska ispostava Labin,

2/1. Carinski odjeljak Bršica,

2/2. Carinski odjeljak Plomin Luka,

3.    Carinska ispostava Zračna luka Pula,

4.    Carinska ispostava Pazin,

5.    Carinska ispostava Poreč,

5/1. Carinski odjeljak Zračna luka Vrsar,

6.    Carinska ispostava Rovinj,

7.    Carinska ispostava Umag,

7/1. Carinski odjeljak Novigrad,

8.    Carinska ispostava Buje,

8/1. Carinski odjeljak Lucija,

9.    Carinska ispostava Plovanija,

10.  Carinska ispostava Kaštel,

11.  Carinska ispostava Buzet,

11/1. Carinski
odjeljak Slum,

11/2. Carinski
odjeljak Jelovice,

12.  Carinska ispostava Požane,

12/1. Carinski
odjeljak Željeznički kolodvor Lupoglav.

CARINARNICA
DUBROVNIK:

1.    Carinska ispostava Luka Gruž - Dubrovnik,

2.    Carinska ispostava Pošta - Dubrovnik,

3.    Carinska ispostava Zračna luka - Dubrovnik,

4.    Carinska ispostava Korčula,

4/1. Carinski odjeljak Ubli - Lastovo,

4/2. Carinski odjeljak Blato - Vela Luka,

5.    Carinska ispostava Karasovići

5/1. Carinski odjeljak Dubravka,

6.    Carinska ispostava Zaton Doli,

6/1. Carinski odjeljak Slano,

7.    Carinska ispostava Gornji Brgat.

CARINARNICA PLOČE:

1.    Carinska ispostava Ploče,

1/1. Carinski odjeljak Zračna luka Ploče,

1/2. Carinski odjeljak Pošta Ploče,

2.    Carinska ispostava Metković,

2/1. Carinski odjeljak Željeznički kolodvor i Luka Metko-               vić,

3.    Carinska ispostava Vrgorac,

4.    Carinska ispostava Mali Prolog,

5.    Carinska ispostava Klek.

CARINARNICA ZADAR:

1.    Carinska ispostava Luka Zadar,

2.    Carinska ispostava Gaženica,

3.    Carinska ispostava Zračna luka,

3/1. Carinski odjeljak Pag,

3/2. Carinski odjeljak Pošta - Zadar,

3/3. Carinski odjeljak Biograd n/M,

4.    Carinska ispostava Ličko Petrovo Selo,

4/1. Carinski odjeljak Melinovac.

CARINARNICA ŠIBENIK:

1.    Carinska ispostava Luka Šibenik,

2.    Carinska ispostava Industrijska zona Ražine,

3.    Carinska ispostava Knin,

3/1. Carinski odjeljak Strmica,

3/2. Carinski odjeljak Pošta Šibenik.

*Upravljanje Carinskom upravom*

Članak 73.

Carinskom upravom upravlja ravnatelj, koji je ujedno i čelnik Središnjeg
ureda Carinske uprave.

Pomoćnici ravnatelja upravljaju radom službi u Središnjem uredu.

Radom carinarnice upravlja pročelnik.

Radom ispostave upravlja predstojnik carinske ispostave, a odjeljcima
voditelj odjeljka.

FINANCIJSKA POLICIJA

Članak 74.

Financijska policija je
upravna organizacija u sastavu Ministarstva koja obavlja nadzor zakonitosti,
ispravnosti i pravodobnosti obračuna i uplate državnih prihoda, prihoda
jedinica lokalne samouprave i uprave kao i prihoda posebnih izvanproračunskih
fondova, te obavlja i druge poslove koje joj odredi ministar.

Članak 75.

Financijska policija poslove
iz svoga djelokruga obavlja u:

1. Centralnoj službi u
Zagrebu

2. postajama Financijske
policije.

Članak 76.

U Centralnoj službi
Financijske policije ustrojava se Ured za sprječavanje pranja novca (u daljnjem
tekstu: Ured), koji obavlja poslove utvrđene Zakonom o sprječavanju pranja
novca (»Narodne novine«, br. 69/97.), kao i druge poslove koje mu odredi
ministar financija.

CENTRALNA SLUŽBA

Članak 77.

U Centralnoj službi Financijske policije ustrojavaju se:

1.      URED
GLAVNOG INSPEKTORA

2.      SLUŽBA
ZA NADZOR MATERIJALNO-FINANCIJSKOG
   POSLOVANJA

   2.1.       ODJEL ZA NADZOR FINANCIJSKIH INSTITUCIJA

   2.2.       ODJEL ZA NADZOR PRAVNIH I FIZIČKIH OSOBA

         2.2.1.                   Odsjek za nadzor pravnih
osoba

         2.2.2.                   Odsjek za nadzor samostalnih
djelatnosti i
                fizičkih osoba

3.      SLUŽBA
ZA UPRAVNO-PRAVNE I OPĆE POSLOVE

   3.1.       ODJEL ZA UPRAVNO-PRAVNE POSLOVE

         3.1.1.                   Odsjek za drugostupanjski
upravni postupak

         3.1.2.                   Odsjek za drugostupanjski
prekršajni postupak

   3.2.       ODJEL ZA OPĆE POSLOVE

         3.2.1.                   Odsjek za kadrovske poslove

         3.2.2.                   Odsjek za računovodstveno-knjigovodstvene

                poslove

         3.2.3.                   Odsjek za informatiku, opće i
tehničke poslove

                3.2.3.1.
       Pododsjek za informatiku

                3.2.3.2.
       Pododsjek za opće i tehničke
poslove

                3.2.3.3.        Pododsjek pisarnica

4. SLUŽBA ZA UNUTARNJI NADZOR

5. URED ZA SPRJEČAVANJE PRANJA NOVCA

   5.1.       Odjel
za informatiku, analitiku i nadzor

   5.2.       Odjel
za sumnjive transakcije i međunarodnu suradnju.

URED GLAVNOG INSPEKTORA

Članak 78.

Ured glavnog inspektora:

- prati cjelokupnu aktivnost
Financijske policije i prikuplja sve podatke potrebne za predstavljanje rada
Financijske policije,

- objedinjava i sastavlja
mjesečna, tromjesečna, polugodišnja i godišnja izvješća o radu i daje
analitičke procjene stanja, temeljem kojih se predlaže poduzimanje potrebnih
mjera,

- vodi evidencije o
podnesenim kaznenim prijavama i prijavama za privredne prijestupe, te druge
evidencije iz svog djelokruga poslova,

- priprema izvješća o stanju
u određenim predmetima kontrola na zahtjev ministra financija, glavnog
inspektora i drugih tijela državne vlasti,

- surađuje s ostalim službama
prigodom priprema prijedloga i mišljenja u svezi donošenja i izmjene
normativnih akata po kojima postupa Financijska policija,

- priprema materijale u svezi
dogovora i suradnje s drugim tijelima državne vlasti radi poboljšanja rada
službe,

- izrađuje upute o
jedinstvenom načinu postupanja za obavljanje poslova iz svoga djelokruga rada,

- na prijedlog glavnog
inspektora priprema sastanke Kolegija načelnika Financijske policije, sastavlja
zapisnik, zaključke, naputke i druge materijale u svezi s održanim kolegijem,

- obavlja protokolarne i
različite organizacijske poslove za glavnog inspektora i njegove pomoćnike, te
sve poslove u svezi suradnje sa sredstvima javnog priopćavanja,

- obavlja poslove procjene
reakcija sredstava javnog priopća­vanja na rad Financijske policije,

- obavlja sve poslove oko
uređivanja i izlaženja glasila Financijske policije “FINPOL”-a,

- obavlja poslove prevođenja
dopisa, tekstova iz tiska i na sastancima.

SLUŽBA ZA NADZOR MATERIJALNO-FINANCIJSKOG POSLOVANJA

Članak 79.

Služba za nadzor materijalno-financijskog poslovanja:

- nadzire i koordinira rad postaja Financijske policije na poslovima
nadzora materijalno-financijskog poslovanja, te daje naputke i informacije u
svrhu jednoobraznog postupanja u kontrolama poreznih obveznika i jedinstvenog
provođenja zakonskih propisa,

- organizira i koordinira provođenje kontrola u okviru “Akcija”
Financijske policije te dogovara način i oblik suradnje s drugim tijelima
državne vlasti u okviru zajedničkih “Akcija”,

- u određenim slučajevima radi kontrole, ali i revizije već izvršenih
kontrola kojom prigodom:

1. kontrolira zakonitost, ispravnost i pravodobnost obračuna i uplate
proračunskih i izvanproračunskih prihoda i prihoda jedinica lokalne samouprave,

2. kontrolira i prati zakonitost i ispravnost rada pravnih osoba u
gospodarskim i negospodarskim djelatnostima, pravnih osoba koje posluju s
inozemstvom, kao i pravnih osoba sa sjedištem u Republici Hrvatskoj koje
posluju u inozemstvu, te tuzemnih poslovnih jedinica inozemnih pravnih osoba,

3. utvrđuje zakonitost i ispravnost periodičnih i godišnjih obračuna,

4. izrađuje i donosi rješenja o utvrđivanju obveza s naslova javnih
prihoda, te rješenja o privremenoj zabrani obavljanja djelatnosti u skladu sa
Zakonom o Financijskoj policiji i posebnim propisima,

5. poduzima posebnim zakonom propisane radnje u svrhu naplate rješenjem
utvrđenih obveza,

6. prati zakonitost rada bankarskih institucija, institucija za
osiguranje osoba i imovine i drugih financijskih institucija,

7. kontrolira pretvorbu
društvenog vlasništva,

8. prati zakonitost i
ispravnost rada u oblasti oporezivanja fizičkih osoba samostalne djelatnosti,
zabavnih igara, igara na sreću i imovine.

Članak 80.

U Službi za nadzor
materijalno-financijskog poslovanja ustro­ja­vaju se:

1. Odjel za nadzor
financijskih institucija

2. Odjel za nadzor pravnih i
fizičkih osoba.

Odjel za nadzor financijskih
institucija kontrolira i prati zakonitost rada bankarskih institucija,
institucija za osiguranje osoba i imovine i drugih financijskih institucija.
Obavlja i druge poslove iz djelokruga Službe, osim praćenja zakonitosti i
ispravnosti rada u oblasti oporezivanja fizičkih osoba samostalne djelatnosti,
zabavnih igara, igara na sreću i imovine.

Odjel za nadzor pravnih i
fizičkih osoba kontrolira i prati zakonitost rada pravnih osoba u gospodarskim
i ostalim djelatnostima, te pravnih osoba koje posluju s inozemstvom, prati
zakonitost i ispravnost rada u oblasti oporezivanja fizičkih osoba samostalne
djelatnosti, kao i ostale poslove koje odredi pomoćnik glavnog inspektora.

U Odjelu za nadzor pravnih i
fizičkih osoba ustrojavaju se:

1. Odsjek za nadzor pravnih osoba

2. Odsjek za nadzor samostalnih djelatnosti i fizičkih osoba.

Odsjek za nadzor pravnih osoba kontrolira i prati:

- zakonitost, ispravnost i pravodobnost obračuna i uplate proračunskih i
izvanproračunskih prihoda i prihoda jedinica lokalne samouprave,

- zakonitost i ispravnost rada pravnih osoba u gospodarskim i
negospodarskim djelatnostima, pravnih osoba koje posluju s inozemstvom, kao i
pravnih osoba sa sjedištem u Republici Hrvat­skoj koje posluju u inozemstvu, te
tuzemnih poslovnih jedinica inozemnih pravnih osoba,

- pretvorbu društvenog vlasništva.

Odsjek za nadzor samostalnih djelatnosti i fizičkih osoba kontrolira i
prati zakonitost i ispravnost rada u oblasti oporezivanja fizičkih osoba
samostalne djelatnosti, zabavnih igara, igara na sreću i imovine. Obavlja i
druge poslove iz djelokruga Službe, osim kontrole pretvorbe društvenog
vlasništva.

SLUŽBA ZA UPRAVNO-PRAVNE I OPĆE POSLOVE

Članak 81.

Služba za upravno-pravne i opće poslove:

- nadzire i koordinira rad postaja Financijske policije na
upravno-pravnim i zajedničkim poslovima,

- vodi drugostupanjski upravni postupak, priprema drugostupanjska
rješenja po izjavljenim žalbama, vodi drugostupanjski prekršajni postupak i
donosi drugostupanjska rješenja putem Komisije za prekršaje,

- izrađuje rješenja i druge upravne akte u predmetima obročne otplate i
počeka plaćanja dužnih obveza,

- obavlja sve pravne i kadrovske poslove u svezi sa radnopravnim statusom
službenika i namještenika u Financijskoj policiji te vodi osobni očevidnik
sukladno važećim zakonskim propisima,

- obavlja sve računovodstveno-knjigovodstvene poslove i

- sve poslove u svezi informatizacije u Financijskoj policiji,

- skrbi o nekretninama,
nabavkama, opremi i ostaloj imovini Financijske policije,

- organizira stalno
dežurstvo,

- skrbi o službenim
automobilima i organizira korištenje istih,

- skrbi o pravilnoj primjeni
propisa o zaštiti na radu i o zaštiti od požara,

- skrbi o umnožavanju
pismena,

- obavlja poslove prijemne
kancelarije, pismohrane i otpreme pismena.

Članak 82.

U Službi za upravno-pravne i
opće poslove ustrojavaju se:

1. Odjel za upravno-pravne
poslove

2. Odjel za opće poslove.

1. Odjel za upravno-pravne
poslove obavlja poslove što se odnose na vođenje drugostupanjskog upravnog
postupka i drugostupanjskog prekršajnog postupka.

U Odjelu za upravno-pravne poslove ustrojavaju se:

*1.1. Odsjek za drugostupanjski
upravni postupak*

- vodi drugostupanjski upravni postupak i izrađuje drugostupanjska
rješenja po izjavljenim žalbama,

- izrađuje rješenja i druge upravne akte u predmetima obročne otplate i
počeka plaćanja dužnih obveza,

- priprema i kompletira predmete za Upravni sud Republike Hrvatske po
pokrenutim upravnim sporovima,

- priprema pismena u svezi podnošenja prijedloga za podizanje zahtjeva
za zaštitu zakonitosti putem Državnog odvjetništva iz svog djelokruga poslova,

- priprema pismena u svezi odgovora na upite postaja Financijske
policije ili stranaka u postupku,

- izrađuje naputke u svrhu jednoobraznog postupanja prigodom izrade
prvostupanjskih rješenja,

- prikuplja podatke, priprema i izrađuje mjesečna, tro­mje­seč­na,
polugodišnja i godišnja izvješća o radu iz svoga djelokruga poslova, kao i
ostale vrste izvješća na zahtjev nadležnih tije­la,

- vodi sve evidencije iz djelokruga Odjela.

*1.2. Odsjek za drugostupanjski
prekršajni postupak*

- vodi drugostupanjski prekršajni postupak i donosi rješenja putem
Komisije za prekršaje, te priprema i kompletira predmete za Upravni sud po
pokrenutim upravnim sporovima,

- priprema pismena u svezi podnošenja prijedloga za podizanje zahtjeva
za zaštitu zakonitosti putem Državnog odvjetništva iz svog djelokruga poslova,

- izrađuje naputke u svrhu jednoobraznog postupanja iz svoga djelokruga
poslova.

2. Odjel za opće poslove obavlja kadrovske poslove, poslove što se
odnose na informatizaciju Financijske policije, računovod­stvene poslove te
opće, tehničke i pomoćne poslove.

U Odjelu za opće poslove ustrojavaju se:

 *2.1. Odsjek za kadrovske
poslove*

- obavlja sve pravne i kadrovske poslove u svezi s pravima i obvezama
djelatnika Financijske policije, na način da:

- vodi kadrovsku evidenciju i čuva dokumentaciju svih službenika i
namještenika u Financijskoj policiji,

- vodi osobni očevidnik sukladno
važećim zakonskim propisima,

- izrađuje rješenja kojima je
osnova radni odnos, te drugostupanjska rješenja po prigovorima izjavljenim na
ista,

- priprema i kompletira
predmete za Državno pravobraniteljstvo Republike Hrvatske, Upravni sud
Republike Hrvatske i druge nadležne sudove po pokrenutim radnim sporovima,

- priprema pismena u svezi
podnošenja prijedloga za podizanje zahtjeva za zaštitu zakonitosti putem
državnog odvjetništva iz svoga djelokruga poslova,

- priprema predmete i
izrađuje rješenja o udaljenju iz službe i prijedloge za pokretanje postupka
zbog teške povrede službene dužnosti pred nadležnim službeničkim sudom i
zastupa Financijsku policiju pred istim sudom u pokrenutim postupcima,

- pomaže glavnom inspektoru u
pripremi i vođenju postupaka pokrenutih zbog lakših povreda službene dužnosti,
te lakših i teških povreda radne dužnosti namještenika,

- vodi evidenciju o izrečenim
mjerama zbog počinjenih lakših i težih povreda službene i radne dužnosti,

- izrađuje godišnje planove
prijama djelatnika u Financijsku policiju, te priprema i vodi natječajni i
oglasni postupak za prijam novih djelatnika u Financijsku policiju,

- izrađuje godišnje planove stručnog usavršavanja djelatnika Financijske
policije i rješenja o upućivanju na školovanje te vodi evidenciju o obvezama
djelatnika kojima je plaćeno školovanje,

- za sve djelatnike Financijske policije vodi evidenciju o obvezi
polaganja državnog stručnog ispita i ispita protupožarne zaštite,

- vodi posebnu evidenciju o obvezi polaganja ispita djelatnika zaduženih
za protupožarnu zaštitu,

- kompletira i prosljeđuje dokumentaciju vezanu za ostvarivanje prava na
zdravstveno i mirovinsko osiguranje, povredu na radu te osiguranje djelatnika
kod nadležne osiguravajuće kuće,

- priprema pismena u svezi odgovora na upite postaja Financijske
policije ili stranaka u postupku kojima je osnova radni odnos,

- izrađuje naputke u svrhu jednoobraznog postupanja postaja u pitanjima
kojima je osnova radni odnos,

- izdaje uvjerenja o podacima iz kadrovske evidencije,

- izrađuje prijedloge za izmjenu Pravilnika o unutarnjem redu,
Sistematizacije službeničkih i namješteničkih mjesta u Financijskoj policiji i
prijedloge za izmjenu zakona iz svog djelokruga poslova,

- daje primjedbe na dostavljene nacrte različitih zakonskih propisa
kojima je osnova radni odnos,

- izrađuje prijedlog Pravilnika o ratnoj sistematizaciji, vodi
evidenciju o ratnom rasporedu i obavlja ostale poslove u svezi obrane,

- vodi evidenciju ugovora o djelu zaključenih u Financijskoj policiji,

- prikuplja podatake i izrađuje različite vrste izvješća iz svog
djelokruga poslova.

*2.2. Odsjek za računovodstveno-knjigovodstvene poslove*

- obavlja računovodstveno-knjigovodstvene poslove,

- radi završni račun i plana proračuna Financijske policije,

- vodi posebni žiroračun Financijske policije,

- vodi osnovna sredstva,

- radi obračun plaće, te obračun i refundaciju bolovanja za sve
djelatnike Financijske policije,

- vodi obrazac M 4 P.

*2.3. Odsjek za informatiku, opće i tehničke poslove*

*2.3.1. Pododsjek za informatiku*

- izrađuje prijedloge o unapređenju tehničke i informatičke djelatnosti
u Financijskoj policiji,

- predlaže primjenu novih
tehnologija i metoda rada, te povezivanje s drugim informacijskim sustavima
sukladno potrebama Financijske policije,

- organizira i nadzire
jedinstveni način prikupljanja i obrade podataka potrebnih za praćenje rada
Financijske policije, te predlaže metode za učinkovitije prikupljanje istih,

- obavlja i sve druge poslove
u svezi informatizacije u Financijskoj policiji.

*2.3.2. Pododsjek za opće i tehničke poslove*

- skrbi o nekretninama, opremi i ostaloj imovini Financijske policije,

- provodi postupak javnog nadmetanja,

- skrbi o nabavi kancelarijskog materijala i opreme,

- organizira stalno dežurstvo,

- skrbi o službenim automobilima i organizira korištenje istih,

- skrbi o pravilnoj primjeni propisa o zaštiti na radu i o zaštiti od
požara,

- skrbi o umnožavanju pismena,

- izrađuje naputke i ostala pismena u svezi jednoobraznog postupanja
postaja iz svog djelokruga poslova.

*2.3.3. Pododsjek pisarnica*

- obavlja poslove prijamne kancelarije, pismohrane i otpreme pismena,

- izrađuje naputke i ostala pismena u svezi jednoobraznog postupanja
postaja iz svog djelokruga poslova.

SLUŽBA ZA UNUTARNJI NADZOR

Članak 83.

Služba za unutarnji nadzor:

- kontrolira rad svih
službenika i namještenika u Financijskoj policiji,

- poduzima mjere za
otkrivanje i suzbijanje kriminalnih rad­nji službenika i namještenika u
Financijskoj policiji,

- provodi istragu prije
podnošenja prijedloga za pokretanje postupka zbog lakših i teških povreda
službene i radne dužnosti službenika i namještenika pred nadležnim tijelima,

- kontrolira rad postaja
Financijske policije na poslovima utvrđivanja obveza u upravnom postupku u
pogledu osnovanosti i ažurnosti rješenja koja donose, kao i neupravnih predmeta
u svezi sa utvrđivanjem obveza u kontrolama,

- po nalogu ministra
financija i glavnog inspektora koordinira rad sa drugim državnim tijelima i
organima gonjenja,

- kontrolira sve državne i
javne prihode iz djelokruga kontrole Financijske policije,

- postupa u pojedinim
predmetima po pravu nadzora i donosi rješenja,

- poduzima mjere za
otklanjanje utvrđenih nezakonitosti i donosi odgovarajuća rješenja.

URED ZA SPRJEČAVANJE PRANJA NOVCA

Članak 84.

U Uredu za sprječavanje pranja
novca (u daljnjem tekstu: Ured) ustrojavaju se:

*1. Odjel za informatiku,
analitiku i nadzor:*

- prima, prikuplja i
analizira podatke o gotovinskim i sumnjivim transakcijama s područja pranja
novca;

- dostavlja podatke o
sumnjivim transakcijama Odjelu za sumnjive transakcije i međunarodnu suradnju;

- provodi nadzor nad
obveznicima iz članka 2. Zakona o sprječavanju pranja novca i podnosi zahtjev
za pokretanje prekršajnog postupka prema Zakonu;

- priprema razvojne projekte
iz područja informatike;

- organizira i nadzire sistem
za provedbu poslova s područja sistemske analize i integracije projekata;

- priprema podzakonske i
interne propise s područja sistemske zaštite podataka i evidencija u Uredu;

- administrira bazu i rječnik
podataka, implementira standarde i rad na području aplikacija i programiranja;

- organizira i provodi sisteme zaštite podataka i evidencija Ureda;

- analizira, prognozira i
priprema izvještaje o stanju na području pranja novca;

- daje analitičku potporu za
planiranje strategije razvoja Ureda;

- razvija posebne metode
analitičkog rada u Uredu;

- stručno osposobljava
djelatnike Ureda i ovlaštene osobe obveznika iz članka 2. Zakona o sprječavanju
pranja novca;

- priprema zakonske i
podzakonske propise s područja koja se odnose na otkrivanja i sprječavanja
pranja novca.

*2. Odjel za sumnjive
transakcije i međunarodnu suradnju:*

- prima, prikuplja i
analizira podatke o gotovinskim i drugim sumnjivim transakcijama s područja
pranja novca;

- poduzima mjere za
otkrivanje i sprječavanje pranja novca u suradnji s ostalim odjelima u
Centralnoj službi, postajama Financijske policije i Ministarstvom unutarnjih
poslova te, po potrebi, dostavlja odgovarajuće podatke nadležnim državnim
tijelima;

- priprema i provodi
bilaterarne i druge ugovore s područja otkrivanja i sprječavanja pranja novca i
razmjenu podataka prikupljenih temeljem Zakona o sprječavanju pranja novca s
odgova­rajućim tijelima i organizacijama pojedinih država te međuna­rodnih
organizacijama koje se bave sprječavanjem pranja novca;

- stručno osposobljava
djelatnike Ureda i ovlaštene osobe obveznika iz članka 2. Zakona o sprječavanju
pranja novca;

- priprema zakonske i
podzakonske propise s područja koja se odnose na otkrivanje i sprječavanje
pranja novca;

- priprema izvješća i provodi
sve druge mjere i radnje u svezi s otkrivanjem i sprječavanjem pranja novca.

PODRUČNI UREDI

Članak 85.

Na području Republike
Hrvatske ustrojava se 20 postaja Financijske policije i to:

 1.                                POSTAJA
FINANCIJSKE POLICIJE ZA ZAGREBAČKU ŽU­PANIJU I GRAD ZAGREB SA SJEDIŠTEM U
ZAGREBU

 2.                                POSTAJA
FINANCIJSKE POLICIJE ZA KRAPINSKO-ZAGORSKU ŽUPANIJU SA SJEDIŠTEM U KRAPINI

 3.                                POSTAJA
FINANCIJSKE POLICIJE ZA SISAČKO-MOSLAVAČKU ŽUPANIJU SA SJEDIŠTEM U SISKU

 4.                                POSTAJA
FINANCIJSKE POLICIJE ZA KARLOVAČKU ŽUPANIJU SA SJEDIŠTEM U KARLOVCU

 5.                                POSTAJA
FINANCIJSKE POLICIJE ZA VARAŽDINSKU ŽUPANIJU SA SJEDIŠTEM U VARAŽDINU

 6.                                POSTAJA
FINANCIJSKE POLICIJE ZA KOPRIVNIČKO-KRI­ŽEVAČKU ŽUPANIJU SA SJEDIŠTEM U
KOPRIVNICI

 7.                                POSTAJA
FINANCIJSKE POLICIJE ZA BJELOVARSKO-BI­LOGORSKU ŽUPANIJU SA SJEDIŠTEM U
BJELOVARU

 8.                                POSTAJA
FINANCIJSKE POLICIJE ZA PRIMORSKO-GORANSKU ŽUPANIJU SA SJEDIŠTEM U RIJECI

 9.                                POSTAJA
FINANCIJSKE POLICIJE ZA LIČKO-SENJSKU ŽUPANIJU SA SJEDIŠTEM U GOSPIĆU

10.                               POSTAJA
FINANCIJSKE POLICIJE ZA VIROVITIČKO-PODRAVSKU ŽUPANIJU SA SJEDIŠTEM U
VIROVITICI

11.                               POSTAJA
FINANCIJSKE POLICIJE ZA POŽEŠKO-SLAVONSKU ŽUPANIJU SA SJEDIŠTEM U POŽEGI

12.                               POSTAJA
FINANCIJSKE POLICIJE ZA BRODSKO-PO­SAV­SKU ŽUPANIJU SA SJEDIŠTEM U SLAVONSKOM
BRODU

13.                               POSTAJA
FINANCIJSKE POLICIJE ZA ZADARSKU ŽUPANIJU SA SJEDIŠTEM U ZADRU

14.                               POSTAJA
FINANCIJSKE POLICIJE ZA OSJEČKO-BARANJSKU ŽUPANIJU SA SJEDIŠTEM U OSIJEKU

15.                               POSTAJA
FINANCIJSKE POLICIJE ZA ŠIBENSKO-KNINSKU ŽUPANIJU SA SJEDIŠTEM U ŠIBENIKU

16.                               POSTAJA
FINANCIJSKE POLICIJE ZA VUKOVARSKO-SRIJEMSKU ŽUPANIJU SA SJEDIŠTEM U VUKOVARU

17.                               POSTAJA
FINANCIJSKE POLICIJE ZA SPLITSKO-DALMATINSKU ŽUPANIJU SA SJEDIŠTEM U SPLITU

18.                               POSTAJA
FINANCIJSKE POLICIJE ZA ISTARSKU ŽU­PANIJU SA SJEDIŠTEM U PAZINU

19.                               POSTAJA
FINANCIJSKE POLICIJE ZA DUBROVAČKO-NERETVANSKU ŽUPANIJU SA SJEDIŠTEM U
DUBROVNIKU

20.                               POSTAJA
FINANCIJSKE POLICIJE ZA MEĐIMURSKU ŽUPANIJU SA SJEDIŠTEM U ČAKOVCU.

Članak 86.

U postaji Financijske policije za Zagrebačku županiju i Grad Zagreb
ustrojavaju se:

1.                           Odsjek za nadzor pravnih i fizičkih osoba
(pet odsjeka)

2.                           Odsjek za nadzor financijskih insititucija

3.                           Odsjek za upravno-pravne i opće poslove

    3.1. Pododsjek za
upravno-pravne poslove

    3.2. Pododsjek za opće
poslove.

U postaji
Financijske policije za Primorsko-goransku, Split­sko-dalmatinsku,
Osječko-baranjsku i Istarsku županiju ustrojavaju se:

1.                           Odsjek za nadzor
pravnih i fizičkih osoba (dva odsjeka)

2.                           Odsjek za nadzor
financijskih insititucija

3.                           Odsjek za
upravno-pravne i opće poslove

    3.1.
Pododsjek za upravno-pravne poslove

    3.2.
Pododsjek za opće poslove.

Članak 87.

Odsjek za nadzor pravnih i
fizičkih osoba u postajama Financijske policije kontrolira i prati zakonitost i
ispravnost:

- rada pravnih osoba u
gospodarskim i negospodarskim djelatnostima, pravnih osoba koje posluju s
inozemstvom, kao i pravnih osoba sa sjedištem u Republici Hrvatskoj koje
posluju u inozemstvu, te tuzemnih poslovnih jedinica inozemnih pravnih osoba,

- rada u oblasti oporezivanja
fizičkih osoba samostalne djelatnosti, zabavnih igara, igara na sreću i
imovine,

- pravodobnost obračuna i
uplate proračunskih i izvanp­roračunskih prihoda i prihoda jedinica lokalne
samouprave,

- pretvorbu društvenog
vlasništva,

- periodičnih i godišnjih
obračuna, te

- izrađuje i donosi rješenja o utvrđivanju obveza s naslova javnih
prihoda, te rješenja o privremenoj zabrani obavljanja djelatnosti u skladu sa
Zakonom o Financijskoj policiji i posebnim propisima,

- poduzima posebnim zakonom
propisane radnje u svrhu naplate rješenjem utvrđenih obveza.

Odsjek za nadzor financijskih
institucija u postajama Financijske policije kontrolira i prati:

- zakonitost rada bankarskih
institucija, institucija za osiguranje osoba i imovine i drugih financijskih
institucija, neprofitnih organizacija i izvanproračunskih fondova,

- pretvorbu vlasništva
financijskih institucija,

- izrađuje i donosi rješenja
o utvrđivanju obveza s naslova javnih prihoda i rješenja o privremenoj zabrani
obavljanja djelatnosti u skladu sa Zakonom o Financijskoj policiji i posebnim
propisima iz svog djelokruga,

- poduzima posebnim zakonom
propisane radnje u svrhu naplate rješenjem utvrđenih obveza.

U Odsjeku za upravno-pravne i
opće poslove u postajama Financijske policije ustrojavaju se:

1. Pododsjek za
upravno-pravne poslove

2. Pododsjek za opće poslove.

*Pododsjek za upravno-pravne
poslove*

- vodi prekršajni postupak i
donosi rješenja,

- priprema i kompletira
predmete za drugostupanjski prekr­šajni postupak po izjavljenim žalbama,

- prikuplja podatke, priprema
i izrađuje mjesečna, tro­mjesečna, polugodišnja i godišnja izvješća o radu iz
svoga djelo­kruga poslova, kao i ostale vrste izvješća na zahtjev Centralne
službe,

- vodi sve evidencije iz
djelokruga pododsjeka.

*Pododsjek za opće poslove*

- brine o sigurnosnom
osiguranju i ispravnosti informatičke opreme, te o pravilnoj upotrebi
aplikativne programske podrške potrebne za poslovanje Financijske policije,

- vodi pomoćnu kadrovsku
evidenciju u postaji Financijske policije i pomaže djelatnicima postaje u
pripremi zahtjeva za ostvarivanje prava iz radnog odnosa,

- radi poslove akreditiva i
blagajne,

- obavlja poslove prijepisa,
prijemne kancelarije, pismohrane i otpreme pošte,

- prikuplja podatke, priprema
i izrađuje mjesečna, tro­mjesečna, polugodišnja i godišnja izvješća o radu iz
svoga djelokruga poslova, kao i ostale vrste izvješća na zahtjev Centralne služ­be,

- vodi sve evidencije iz
djelokruga pododsjeka.

Članak 88.

U ostalim postajama
Financijske policije obavljaju se svi poslovi iz djelokruga Financijske
policije sukladno odredbama članka 5., 7. i 12. Zakona o financijskoj policiji.

*Upravljanje Financijskom policijom*

Članak 89.

Glavni inspektor Financijske policije pomaže ministru financija u
upravljanju Financijskom policijom.

Glavni inspektor ima pomoćnike, koji upravljaju službama, a imenuje ih i
razrješuje ministar financija na prijedlog glavnog inspektora Financijske
policije.

Radom postaje Financijske policije upravlja načelnik postaje, koji može
imati zamjenika.

Članak 90.

Uredom upravlja predstojnik, kojeg imenuje i razrješuje ministar
financija na prijedlog glavnog inspektora Financijske policije.

 Na položaj predstojnika Ureda
može se imenovati državni službenik koji je postavljen ili je ispunio uvjete za
postavljenje u zvanje višeg inspektora.

Položaj predstojnika Ureda razvstava se od V. do III. platnog razreda,
čije su vrijednosti izražene u koeficijentima u Zakonu o državnim službenicima
i namještenicima i o plaćama nositelja pravosudnih dužnosti (»Narodne novine«,
br. 74/94., 86/94. i 7/95.).

DEVIZNI INSPEKTORAT

Članak 91.

Devizni inspektorat je
upravna organizacija u sastavu Ministarstva koji obavlja inspekcijski nadzor i
vodi prekršajni postupak u prvom stupnju u oblasti deviznog i
vanjskotrgovinskog poslovanja te kreditnog poslovanja s inozemstvom, a obavlja
i druge poslove koje mu odredi ministar.

Članak 92.

U Deviznom inspektoratu
ustrojavaju se:

1. Odjel za devizni nadzor

2. Odjel za devizne
prekršaje.

Odjel za devizni nadzor
obavlja neposredni inspekcijski nad­zor nad pravnim i fizičkim osobama u
primjeni i provedbi zakona i drugih propisa u području deviznog i kreditnog
poslovanja te trgovine s inozemstvom; predlaže i organizira provedbu ciljanih
akcija nadzora nad primjenom pojedinih propisa; obavlja kontrole i dostavlja
informacije i podatke po zahtjevu Ureda za sprječavanje pranja novca, Hrvatske
narodne banke i drugih nadležnih tijela; izvješćuje nadležna tijela o
otkrivenim nepravilnostima i poduzetim mjerama iz svoje nadležnosti; prati i
poduzima mjere i aktivnosti za stručno i pravovremeno obavljanje nadzora;
izdaje naloge za otklanjanje nepravilnosti i nezakonitosti u poslovanju
nadziranih osoba; sačinjava zahtjeve za pokretanje prekršajnog postupka kao i
kaznene prijave protiv odgovornih osoba; poduzima druge mjere propisane
zakonom; izrađuje izvješća o obavljenom nadzoru i poduzetim mjerama; izrađuje
naputke za rad inspektora; obavlja i druge poslove nadzora koji proizlaze iz
zakonskih ovlasti kao i poslove po nalogu ministra.

Za obavljanje poslova u
Odjelu za devizni nadzor ustrojavaju se:

1. Odsjek za nadzor
bankarskog i mjenjačkog poslovanja

2. Odsjek za nadzor
financijskog poslovanja

3. Odsjek za nadzor trgovine
s inozemstvom.

Odsjek za nadzor bankarskog i
mjenjačkog poslovanja obavlja inspekcijski nadzor nad poslovanjem banaka,
štedionica, podružnica i predstavništava stranih banaka te mjenjačnica u
primjeni zakona i propisa u području deviznog i kreditnog poslovanja s
inozemstvom.

Odsjek za nadzor financijskog
posredovanja obavlja inspekcijski nadzor nad poslovanjem osiguravajućih
društava, investicijskih fondova, mirovinskih fondova, ovlaštenih trgovaca
vrijednosnim papirima, brokera i drugih subjekata tržišta kapitala u pogledu
primjene zakona i propisa iz područja deviznog i kreditnog poslovanja s
inozemstvom.

Odsjek za nadzor trgovine s inozemstvom obavlja inspekcijski nadzor
domaćih i stranih osoba kao i predstavništava i podružnica domaćih i stranih
pravnih osoba u primjeni zakona i propisa iz područja trgovine, te deviznih i
kreditnih poslova s inozemstvom. Pored slobodnih tekućih transakcija s
inozemstvom provodi se nadzor dozvoljenog režima kapitalnih transakcija s
inozemstvom.

Odjel za devizne prekršaje vodi prekršajni postupak u prvom stupnju zbog
deviznih prekršaja, prekršaja iz područja trgovine s inozemstvom i kreditnih
odnosa s inozemstvom propisanih Zakonom o osnovama deviznog sustava, deviznog
poslovanja i prometu zlata, Zakonom o Deviznom inspektoratu Republike Hrvatske,
Zakonom o trgovini i Zakonom o kreditnim poslovima s inozemstvom. U prekršajnom
se postupku kao okrivljeni mogu pojaviti: banke i druge pravne i u njima odgovorne
osobe, vlasnici trgovačkih radnji, obrta i mjenjačnica, te domaće i strane
fizičke osobe.

 Članak 93.

Deviznim inspektoratom upravlja glavni devizni inspektor.

KABINET MINISTRA

Članak 94.

Kabinet ministra je posebna ustrojstvena jedinica Ministarstva u kojoj
se obavljaju protokolarni poslovi za potrebe ministra i njegova zamjenika,
poslovi u svezi s ostvarivanjem njihovih programa aktivnosti, poslovi u svezi
odnosa sa sredstvima javnog priopćavanja, pribavlja dokumentacija i materijali
od upravnih organizacija u sastavu Ministarstva, osigurava pravodobna dostava
materijala za Vladu Republike Hrvatske i Hrvatski državni sabor, te obavljaju
drugi stručni i administrativni poslovi.

TAJNIŠTVO MINISTARSTVA

Članak 95.

Tajništvo Ministarstva je posebna ustrojstvena jedinica u kojoj se obavljaju
poslovi što se odnose na tehničko usklađivanje rada unutarnjih ustrojstvenih
jedinica i upravnih organizacija u sastavu Ministarstva, pripremu i praćenje
ostvarivanja plana rada Ministarstva, usklađivanje i sudjelovanje u izradi
nacrta prijedloga zakona i drugih propisa iz djelokruga Ministarstva, pripremu
rješenja i druge stručne poslove iz područja radnih odnosa državnih službenika
i namještenika u Ministarstvu, predlaganje plana njihova stručnog usavršavanja
i osposobljavanja za cjelokupno Ministarstvo, poduzimanje mjera za osiguranje
učinkovitosti u radu i nadzor rada državnih službenika i namještenika, te
obavljaju poslovi unutarnjeg nadzora. U Tajništvu Ministarstva koordiniraju se
kadrovski poslovi, koji se odnose na državne službenike i namještenike Porezne
uprave, Carinske uprave i Financijske policije. Tajništvo obavlja i poslove u
svezi s informatizacijom u Ministarstvu u dijelu iz članka 2. ove Uredbe, a na
razini cjelokupnog Ministarstva usklađuje planiranje i provedbu proje­kata
informatičkog sustava i razvoja informatičkih tehnologija. Obavlja
računovodstvene, opće, tehničke i pomoćne poslove, te skr­bi o urednom i
pravilnom korištenju imovine i sredstava za rad.

Članak 96.

U Tajništvu Ministarstva ustrojavaju se:

1. Odjel za pravne poslove

2. Odjel za kadrovske poslove

3. Odjel za informatizaciju

4. Odjel za računovodstvene
poslove

5. Odjel za opće, tehničke i
pomoćne poslove.

Odjel za pravne poslove
sudjeluje u izradi nacrta prijedloga zakona i drugih propisa iz djelokruga
Ministarstva, sudjeluje u davanju stručnih mišljenja i objašnjenja u svezi s
primjenom i provedbom zakona i podzakonskih akata, priprema plan rada
Ministarstva i izvješća o njegovu ostvarivanju, te daje očitovanja na pravna
pitanja koja ne spadaju u djelokrug ostalih ustrojstvenih jedinica.

Odjel za kadrovske poslove
provodi mjere kadrovske politike i koordinira ih na razini cjelokupna
Ministarstva, a za potrebe Ministarstva - bez upravnih organizacija iz članka
3. ove Uredbe - obavlja sve stručne i administrativne poslove u svezi s
prijamom, raspoređivanjem i prestankom službe državnih službenika i
namještenika, obavlja poslove koji se odnose na stručno osposobljavanje
službenika, priprema plan i program stručnog usavršavanja službenika i
namještenika, vodi evidencije i osobne očevidnike, te obavlja poslove prijava i
odjava mirovinskom i zdravstvenom osiguranju.

Odjel za informatizaciju
izrađuje planove informatizacije Ministarstva; daje prijedloge za unapređenje
informatičkog sustava Ministarstva te primjenu suvremenih tehnologija i metoda
rada; analizira i odabire raspoloživa informatička rješenja koja će se
primijeniti u sklopu informacijskog sustava Ministarstva; nadzire rad i
održavanje svih elemenata informatičkog sustava; brine o edukaciji službenika i
namještenika za efikasno i ispravno korištenje svih informatičkih resursa
Ministarstva; određuje pravila i standarde kojima se propisuje način korištenja
informacijske infrastrukture Ministarstva; prati i primjenjuje odgova­rajuće
svjetske i domaće standarde na području informatike; vodi brigu o instalaciji,
reinstalaciji i kontinuiranom održavanju svih informatičkih resursa; obavlja
administrativne poslove vezane uz korištenje informatičkih resursa
(administracija korisnička imena, prava pristupa resursima, nadzor, obavljanje
backup procedura i sl.); obavlja i druge poslove što ih odredi tajnik
Ministarstva.

Odjel za računovodstvene
poslove izrađuje polugodišnja i godišnja financijska izvješća, statistička
izvješća, financijske planove te plan proračuna, kontrolira izdatke u skladu s
postojećim propisima, likvidira račune, obavlja poslove platnog prometa,
knjiženja dokumentacije, obračuna i isplata plaća, ekonomata, evidencije
kapitalne imovine, poslovanja preko kunske i devizne blagajne i ostale poslove
po nalogu čelnika.

Odjel za opće, tehničke i
pomoćne poslove izrađuje planove obrane i evakuacije te vođenja potrebnih
evidencija o tome, obavlja poslove u svezi sa zaštitom na radu i protupožarnom
zaštitom, organizira i nadzire poslove koji se odnose na tjelesnu i tehničku
zaštitu osoba i imovine u sjedištu Ministarstva, obavlja lektorske i
knjižničarske poslove, obavlja prijam i dostavu pošte, raspoređivanje akata,
otpremu i arhiviranje, obavlja poslove prijepisa i umnožavanja materijala,
prijevoza službenim vozilima, tekućeg održavanja zgrade i tehničkih pomagala,
poslove čišćenja te ostale poslove koje odredi tajnik Ministarstva.

Za obavljanje poslova ovog
Odjela ustrojavaju se:

1.  Odsjek za opće poslove

1.1. Pododsjek pisarnica

1.2. Pododsjek za opće, tehničke i pomoćne poslove Deviznog inspektorata

1.3. Pododsjek za prijepis

1.4. Pododsjek za tehničke poslove

1.4.1. Odjeljak za pomoćne poslove.

Odsjek za opće poslove izrađuje planove obrane i evakuacije, obavlja
poslove u svezi sa zaštitom na radu i protupožarnom zaštitom, organizira i
nadzire poslove koji se odnose na tjelesnu i tehničku zaštitu osoba i imovine u
sjedištu Ministarstva, lektorske i knjižničarske poslove, te obavlja i druge
poslove koje odredi tajnik Ministarstva.

Pododsjek pisarnica obavlja prijam i dostavu pošte, raspore­đivanje
akata, otpremu te arhiviranje i čuvanje registraturne građe koja nastaje radom
Ministarstva.

Pododsjek za opće, tehničke i pomoćne poslove Deviznog inspektorata
obavlja uredske poslove za potrebe Deviznog inspektorata, vodi poseban upisnik
za prekršajne predmete fizičkih osoba, a poseban za prekršaje pravnih i u njima
odgovornih osoba i fizičkih osoba koje samostalno obavljaju djelatnost, prati
uplate pravomoćno izrečenih novčanih kazni po nastupu rokova za pravomoćnost i
izvršnost, poduzima mjere radi prvavodobne naplate novčanih kazni i troškova
postupka i obavlja radnje vezane za postupak prisilne naplate, vodi evidenciju
o privremeno i trajno oduzetim novčanim sredstvima položenim na račun Deviznog
inspektorata i evidenciju o vraćenim sredstvima, vodi upisnik za predmete iz
područja inspekcijske kontrole, evidentira i odlaže zapisnike i druge
materijale, vodi odgovarajuće evidencije iz djelokruga Deviznog inspektorata,
te odlaže predmete u arhiv. Za glavnog deviznog inspektora obavlja tajničke,
daktilografske i druge poslove koje oni odrede.

Pododsjek za prijepis obavlja poslove prijepisa, fotokopiranja i
umnožavanja.

Pododsjek za tehničke poslove obavlja poslove službenog prijevoza,
telefonista, održavanja zgrade, službenih vozila i tehničkih pomagala.

Odjeljak za pomoćne poslove obavlja poslove čišćenja.

III. UPRAVLJANJE MINISTARSTVOM

Članak 97.

Ministar predstavlja Ministarstvo i upravlja njegovim radom.

Zamjenik ministra zamjenjuje ministra u slučaju njegova izbivanja ili spriječenosti
te obavlja i druge poslove koje mu povjeri ministar.

Radom Državne riznice upravlja glavni državni rizničar, kojeg imenuje
Vlada Republike Hrvatske na prijedlog ministra financija.

Radom uprava i zavoda upravljaju pomoćnici ministra.

Radom Tajništva Ministarstva upravlja tajnik Ministarstva.

Na čelu Kabineta ministra je tajnik kabineta.

Ostalim unutarnjim ustrojstvenim jedinicama upravljaju čelnici utvrđeni
Uredbom o načelima za unutarnje ustrojstvo i o rad­nom vremenu tijela državne
uprave (»Narodne novine«, br. 37/94 i 25/96).

Članak 98.

U Ministarstvu se utvrđuje posebni položaj - glasnogovornik
Ministarstva.

Položaj državnog službenika iz stavka 1. ovog članka razvrstava se od V.
do III. platnog razreda, čije su vrijednosti izražene u koeficijentima u Zakonu
o državnim službenicima i namješteni­cima i o plaćama nositelja pravosudnih
dužnosti (»Narodne novine«, br. 79/94, 86/94 i 7/95).

IV. OKVIRNI BROJ DRŽAVNIH SLUŽBENIKA I NAMJEŠTENIKA

Članak 99.

Okvirni broj državnih službenika i namještenika potrebnih za obavljanje
poslova iz djelokruga Ministarstva određen je u Tablici, koja je sastavni dio
ove Uredbe i ne objavljuje se u »Narodnim novinama«.

V. PRIJELAZNE I ZAVRŠNE ODREDBE

Članak 100.

Pravilnikom o unutarnjem redu Ministarstva utvrdit će se broj potrebnih
državnih službenika i namještenika s naznakom njihovih osnovnih poslova i
zadaća i stručnih uvjeta potrebnih za njihovo obavljanje, njihove ovlasti i
odgovornosti, način uprav­ljanja, te druga pitanja od značaja za rad
Ministarstva koja nisu uređena ovom Uredbom.

Ministar financija donijet će
Pravilnik o unutarnjem redu Ministarstva u roku od 60 dana od dana stupanja na
snagu ove Uredbe.

Članak 101.

Danom stupanja na snagu ove Uredbe prestaje važiti Uredba o unutarnjem
ustrojstvu Ministarstva financija (»Narodne novine«, br. 96/99 i 127/99).

Članak 102.

Ova Uredba stupa na snagu danom objave u »Narodnim novinama«.

Klasa: 023-03/00-01/44
Urbroj: 5030115-00-1
Zagreb, 4. srpnja 2000.

Potpredsjednik
**Slavko Linić**, v. r.

Uredba, NN 65/2000-1435